
FAS • NFFAS, FASTUS - NEFASTUS 


Qui primoribus tantum labris linguam latinam gustaverint, difficile sane 
plenum verumque horum verborum sensum percipient. De verbis enim agitur 
ad religionem pertinentibus, quae non semper praeterea unam eandemque sig¬ 
nificationem retinuerunt, sed eam, volventibus annis, ditavit aut variavit usus, 
“penes quem arbitrium est et jus et norma loquendi” (1). 

Numa, consultissimus ille vir omnis divini atque humani juris —teste T. 
Livio— fastos dies nefastosque instituit, “quia aliquando —ut ipsius utar ver¬ 
bis— nihil cum populo agi utile futurum erat” (2). Quibus verbis Patavinus 
nobis palam profert nefastorum dierum sensum et naturam, ita ut nefasti dies 
ii sint in quibus nihil cum populo agi liceret, fasti e contra dies in quibus res 
cum populo agerentur. 

Sed ut videamus num hic sensus proprius et primigenius sit atque revera 
veritati respondeat, prius opus est verborum quoque fas et nefas sensum appri¬ 
me callere. Primum igitur ad eorum etymologiam intendamus animo, deinde 
varios apud scriptores classicos sensus attente perquiramus, usus denique et 
locutiones praecipuas investigemus, ita ut omnis horum verborum sensus et 
plena eorum significatio recte pateat. Unde tres partes hujus disquisitionis: de 
etymologia seu origine horum verborum, de semantica seu de multiplici eorum 
significatione, de eorum denique usu apud classicos scriptores. 


Is — De horum verborum origine. 

Verbum fastus adjectivum nomen est a substantivo indeclinabili fas ortum, 
simili ratione ac justus a voce jure (jus in nominativo) provenit. Idem adjecti¬ 
vum, in sensu negativo, est nefastus, compositum ex praeverbio negativo ne-, 
sicut nefas e simplici verbo fas. Jam vero fas ad verbum fari refertur et sensum 


1) HOR.. Ars Poel., 73. 

2) LIV., 1, 19, 7. 

quendam religiosum exprimit, ideaque habet cimi verbo fato quandam consue¬ 
tudinem, sive etymologicam sive semanticam; unde facile haec duo verba — 
fas et fatum — inter se convertuntur seu variari possunt. Exemplum habes 
apud Vergilium: 

O dulcis conjunx? Non haec sine numine divum, 
eveniunt; nec te hinc comitem asportare Creusam 
fas, aut ille sinit superi regnator Olympi (3). 

Servius in vergilianis commentariis optime notat verbum fas hic pro verbo 
fato usurpatum esse, quia quandoque, ut ipse Servius addit, haec duo verba fas 
et fatum eundem sensum habent. 

Ipse Vergilius luculentius hoc ostendit cum in Aeneide cecinit: 

Tendimus in Latinum, sedes ubi fata quietas 
ostendunt; illic fas regna resurgere Trojae (4). 

His enim duobus verbis — fas et fata — aptissime poeta mantuanus usus 
est ut manifestaret ea verba originem et sensum simillimum habere lectorum¬ 
que animos et sensus excitaret ad deos, quorum fatis, fas fuit Trojanis in Latio 
sedes quietas regnumque in posterum invenire. 

Unde revera fas et fatum ad for, fari referuntur, tanquam ad originem, 
et vim quandam religiosam exprimunt. Eundem originem habent et similem 
sensum adjectiva fastus et nefastus. Sed sunt alia quoque verba quae a verbo 
fari originem ducunt, ita exempli gratia, fama fabula, infandus, nefandus, et 
probabiliter etiam fanum, feriae, festus, infestus. Ex his ultimis verbis non 
omnia habent sensum cum religione conjunctum, sed fas et nefas, fastus et ne¬ 
fastus, fatum et fanum sine ulla dubitatione sensum proprium et primum ad 
religionem spectantem praebent. 

Jam vero qualis sit verus et germanus horum verborum sensus fusius in¬ 
quiramus. 


II. — De eorum verborum significatione. 

In hac altera parte, ut res clarius pateat, imprimis opus est de sensu ver¬ 
borum fas et nefas pauca praemittere ac deinde de verborum fasti et nefasti 
sensu sermonem instituere. Unde duplex divisio erit. 

1. De varia verborum fas et nefas significatione. 

Verbum fas varios apud classicos scriptores habet sensus. 

1) Sensus proprior et germanior est “permissio seu voluntas deorum, vi 
cujus aliquid permittitur aut vetatur; jus divinum juri humano oppositum”; fas 


3) VERG., Aen.. 2. 777-779. 

4) VERG., Aen., 1, 205-206. 

ergo opponitur juri, id est, humanis legibus; unde contra fas agere idem est ac 
“jus divinum seu jus naturae violare”. Recte igitur Isidorus noster: fas lex di¬ 
vina est, jus lex humana (5). 

Hoc sensu classici scriptores fas et jus simul utuntur, ut ita magis eorum 
inter se oppositum sensum eluceat vigeatque. Exstant exempla plurima: 

—an in Clodio, qui ita judicia poenamque contempserat, ut eum nihil de¬ 
lectaret quod aut per naturam fas esset aut per leges liceret? (6). 

—festis quaedam exercere diebus fas et jura sinunt (7). 

—legatos, sicut fas jusque est, ad socios atque amicos precatum mittemus, 
ne qua vobis vis fiat (8). 

2) Interdum vero fas usurpatur pro ipso Numine divino, sive Justitiam 
significans sive divinam Voluntatem. Exemplum habes apud Livium: 

—Audi, Juppiter, inquit, audite fines... audiat Fas (9). 

3) Saepe vero, post Ciceronem praesertim, fas significat tantum quod 
quoquo modo licet vel possibile est, omni sensu religioso adempto. Exempla 
plurima apud scriptores latinos invenies, maxime apud Tacitum eique poste¬ 
riores: 

—Cives, cives, inquam, si eos hoc nomine appellari fas est (10). 

—cur contra morem obsequii, contra fas disciplinae vim meditentur? (11) 
—hostium quoque jus et sacra legationis et fas gentium rupisti (12). 

Cf. etiam apud Tacitum: Ann. 2,10 fas patriae; Hist. 4,58 fas armorum. 

4) Quae de verbo fas diximus, eadem, mutatis mutandis, dicere possumus 
de verbo nefas; habet enim varios quoque sensus: 

a) Primarius et praecipuus sensus ad religionem spectat, sicut et fas et 
significat proprie contra jus divinum agere, piaculum committere, sacrilegium 
facere. Sic ex. gr.: 

—Mercurius, quem Aegyptii nefas habent nominare (13). 

—nefas quae triste piaret (14). 

b) Sed hoc verbo significatur “scelus, nefandum, facinus”, ut patet his 
exemplis: 

—illa dolos dirumque nefas in pectore versat / certa mori (15). 


5) ISID., Etym., 5, 2, 2. 

6) CIC., Pro Mil., 16, 63. 

7) VERG., Georg., 1, 268-269. Servius hos vergilianos versus ita expli¬ 
cati «divina humanaque jura permittunt, nam ad religionem fas, 
ad homines jura pertinent». 

8) UV., 7, 31, 2. 

9) LIV., 1, 32, 6. 

10) QC., Pro Mur., 37, 80. 

11) TAC., Ann., 1, 19. 

12) TAC., Ann., 1, 42. 

13) aC., Nat. deor., 3, 56. 

14) VERG., Aen., 2, 184. 

15) VERG., Aen., 4, 563. 

—in omne nefas ego me, germana, paravi (16). 

c) Aliquando vero hoc verbum a classicis scriptoribus sermoni inseritur ut 
si de interjectione ageretur, et significat malum, pessimum, scelus, adversam- 
rem, infaustum omen. Sint haec pauca exempla: 

—sequitur, nefas! Aegyptia conjunx (17). 

—quosne, nefas! omnes infanda in morte reliqui / et nunc palantes video 

(18). 

—clarus postgenitis, quatenus, heu nefas / virtutem incolumen odimus 

(19). 

d) Saepe tamen verbum nefas, omni significatione religiosa vacuum, adhi¬ 
betur ad rem exprimendam quae quacumque ratione fieri non licet aut nequit, 
quod facile exemplis comprobatur: 

—quidquid non licet nefas putare (20). 

—levius fit patientia / quidquid corrigere est nefas (21). 

2. De multiplici verborum fasti nefastique sensu. 

Fastus et nefastus sunt adjectiva verba quae ad dies praesertim referun¬ 
tur et varios sensus, sicut et fas et nefas, tractu temporis, acceperunt. Videa¬ 
mus ergo quot et quinam sint hi sensus. 

1) Atque primum omnium haec adjectiva sumuntur pro diebus in quibus 
licet aut non licet agi cum populo, ut T. Livius in loco antea laudato (22) re¬ 
fert. Inter alios scriptores qui huc afferri quoque possunt, Varro, Ovidius, Ma¬ 
crobius eundem fere sensum ac Livius exprimunt: 

—VARRO: Dies fasti per quos praetoribus omnia verba sine piaculo licet 
fari...; dies nefasti, per quos dies nefas fari praetorem: do, dico, addico (23). 

—OVIDIUS: Ille nefastus erit, per quem tria silentur; / fastus erit, per 
quem lege licebit agi (24). 

—MACROBIUS: Festi [dies] sunt quibus licet fari praetori tria verba: do, 
dico, addico; his contrarii nefasti (25). 

Jam vero dies fasti in tres species dividebantur: a) Qui fasti proprie et 
omnino erant; proprie, quia praetor semper lege agere poterat, nisi cum aliquis 
eventus seu casus intercedebat; omnino, quia per totum diem, id est, omnibus 
horis diei, lege agere licebat. Hi dies simpliciter fasti dicebantur et in calen¬ 
dario littera F signabantur. 


16) OV., Met., 6, 613 

17) VERG., Aen., 8, 688. 

18) VERG., Aen., 10, 675. 

19) HOR., Od., 3, 24, 30. 

20) CIC., Parad., 25. 

21) HOR., Od., 1, 24, 19-20. 

22) LTV., 1, 19, 7. 

23) VARRO, L.L., 6, 29, 30 ; id est., (judicem) do, (jus) dico (rem) addico 

24) OV., Fast., 1, 47. 

25) MACR., Satur., 1, 16, 14. 

b) Olii dies erant proprie sed non omnino fasti, siquidem praetor his die¬ 
bus lege agere quidem poterat, sed non omnibus horis, quia ad sacra negotia 
seu sollemnia intendere opus erat. 

c) Alii denique erant dies non proprie sed casu fasti, ut, ex. gr., cum age¬ 
batur de iis diebus quae comitiales dicebantur, id est, in quibus comitia seu 
contiones populi habebantur. Cum his diebus, ex diversis causis, revera comi¬ 
tia non habebantur tunc praetori licebat lege agere. Unde hi dies interdum 
erant toti fasti, sed casu tantum; interdum vero solum ex parte fasti, cum co¬ 
mitia fiebant non toto die sed per aliquas tantum diei horas. Ergo Macrobius, 
hac fultus ratione, de hac re nos docet: “Comitiales sunt quibus cum populo 
agi licet; et fastis lege agi potest, cum populo non potest; comitialibus utrum¬ 
que potest” (26). Unde comitiales dies ex parte saltem fasti quoque erant. 

2) Cum vero fastis diebus non tantum lege a praetoribus ageretur, sed 
etiam contiones et comitia, immo et deorum sollemnia sacraque festa cum po¬ 
pulo, ab omni laborum cura experti, celebrarentur, inde ortum est, ut dies fasti 
pro festis haberentur, ita ut, quemadmodum Paulus Diaconus, Festi breviator, 
aperte asserit, fasti dies festi sint (27). In cujus rei confirmationem exstat Cice¬ 
ronis testimonium, qui in oratione contra Verrem (28) humanissime jocatur ver¬ 
bis “fastus et festus dies”, significans iisdem unum eundemque sensum esse 
ascribendum. Ipse Cicero, in oratione in Pisonem (29), illorum dierum sui ad¬ 
ventus reditusque memor, eos “quasi deorum immortales festos et sollemnes” 
vocat dies. 

3) Animadvertas oportet dies nefastos non esse fastis diebus omnino oppo¬ 
sitos, quia plerumque nefasti dies festi quoque erant, quamquam sine pompa 
et sine sollemni apparatu; religiosi tamen et sacri et festivi interdum habe¬ 
bantur. Festis diebus vere opponuntur profesti dies, id est, dies omnino festivi¬ 
tate vacui. Unde facile apparet inter festum diem et profestum eandem esse 
distinctionem atque inter fanum et profanum. 

4) Sed nefastus dies plerumque sensum negativum exprimit, ut apud Ho¬ 
ratium: 

Ille et nefasto te posuit die; (30), 

ubi nefastus idem sonat atque infaustus. Etiam apud Suetonium: “Cum diem 
quoque natalem ejus inter nefastos referendum suasisset” (31). 

Hujus significationis ratio in eo est quod nefasti dies, quamvis religiosi, 
sine ostentatione nec apparatu celebrandi erant, ut nunc, ex. gr., in Ecclesia 
Catholicae liturgia, feriae quattuor temporum sive quorumdam festivitatum 

26) MACR., Salur., 1. 16, M. 

27) PAUL. Fesl., 78, 5. 

28) QC., In Verrem, 2. 4, 151. 

29) QC., In Pls., 22, 51. 

30) HOR.. Od., 2. 13. 1. 

31) SUET., Tlb., 53. 

vigiliae; et quia sine magnificentia celebrabantur, dies lugubres et tetri visi 
sunt. Unde nihil mirum, si nefasti dies etiam significarent tetri, lugubres, in¬ 
fausti, funesti, miseri, inauspicati, inominales, atri. Ad hanc significationem 
confirmandam ansam praebuit quod dies a populo romano clade aliqua insigni 
vel publica calamitate infausti sollemnibus supplicationibus, precibus, socris 
quibusdam celebrabantur et in calendario inter nefastos dies littera N recen¬ 
sebantur; ita, ex. gratia, dies Alliensis, ut ex T. Livio constat, cum ait: “Tum 
de diebus deligiosis agitari coeptum, diemque a.d. XV Kal. Sextiles, duplici cla¬ 
de insignem, quo die Cremeram Fabii caesi, quo deinde ad Alliam cum exitio 
urbis foede pugnatum, a posteriore clade Alliensem apellarunt, reique nullius 
publice privatimque agendum fecerunt” (32). Nefasti ergo dies erant ab omni 
re publice privatimque agenda vacui, sicut et dies fasti, ideoque nefasti dies 
fuerunt quoque festi (33). 

Quam appellationem Aulus Gelius imperitis hominibus tribuit: “Multitu¬ 
dinem imperitorum prave et perperam religiosos dies apellare nefastos; fortasse 
quia credidit ad praetorem respicere jus dicentem” (34). Sed hic sensus, quan- 
vis ab imperitis ortum, post classicos scriptores maxime viguit. 

5) Demum, quia dies fasti et nefasti, qui ad religionem vel ad jus praeto¬ 
rum aliquo modo spectabant, in tabulis seu libris a pontificibus describeban¬ 
tur, adjectivum fastus substantive sumptum est, ita ut vox “fasti, fastorum* 
libros sive tabulas significaret ubi festa sacra continebantur, eodem sensu ac 
“festivitatum calendarium”. Hac ratione Ovidius Fastorum nomine inscripsit 
librum in quo festa seu sollemnia deorum accurate describit; cui significationi 
congruit Paulus cum, ex Festo, Fastos definit hac ratione: “Fastorum libri 
appellantur in quibus totius anni fit descriptio” (35). 

Decursu tamen temporis hoc nomen largiore sensu acceptum est, ita ut 
significaret sive praecipuorum magistratuum seriem sive rerum notabilium quae 
in anno eveniebant annales sive res quascumque memorandas. Hinc varia ge¬ 
nera fastorum: Fasti Consulares, Fasti Triumphales, Fasti Censorii, Fasti Prae¬ 
torii, Fasti Arvalium, Fasti Hispani, Fasti Capitolini, Fasti seu Annares Maxi¬ 
mi, de quibus nugator Cicero asserit nihil esse posse jejunis (36). 

Vox ergo fastus, substantive sumpta, tanta libertate usurpata est ut non 
tantum rem memorabilem sed et congeriem seu compilationem cujuscumque 
rei designaret. Hac ratione Paulus Orosius in proemio Historiarum adversus 
paganos ausus est scribere: “Ex omnibus historiarum atque annalium fastis...” 
(37). Sed ipse Horatius: 


32) LTV. 6, i. n. 

33) A. BOUCHE-LECLERCQ, s. v. -Fasti* in Dict. des Antiquites Grec-ques et Romaines. 

34) CELL., 4, 9 et 5, 7. 

35) PAUL. FEST., 78, 4. 

36) CIC., Leg., 1, 2, 6. 

37) OROS., Hist., Prol., 10. 

—notis condita fastis / inclusit volucris dies (38) 

—Auguste, virtutes in aevum / per titulos memoresque fastos / aeternet 

(39). 

—tempora si fastos / que velis evolvere mundi (40). 

III. — De eorum verborum usu. 

Longius quam putaveram in altera parte processi; brevissime igitur hanc 
tertiam partem absolvam. Pauca tantum notabo praesertim de usu verborum 
fas et nefas. 

1. Fas et nefas adhibentur modo impersonali, sicut opus, mos, jus, cum 
propositione completiva infinitivi modi. En tibi aliqua exempla: 

—si dici fas est ( Liv ., 23, 42, 4). 

— nefas est dicere (Cic., Leg., 2, 7, 16). 

—Te velim tua in me studia et officia multum tecum recordare. Quae, 
cum tibi liceat, mihi nefas sit oblivisci (Cic., Fam. 15, 21, 5). 

—Neque dicere fas erat neque facere ( Tac., Dial., 28). 

—Non est fas Germanos superare ( Caes., De B.G., 6, 23, 9). 

— Vix ut referri audirive, nedum credi fas sit (Suet., Tib., 44, 1). 

2. Fas et nefas, sicut opus aut adjectiva facilis, difficilis, incredibilis, cum 
supino passivo conjuncta saepe invenimus. Ex. gr.: 

— nefas est dictu miseram fuisse talem senectutem (Cic., Cat. M., 13). 

—humanus autem animus... cum ipso deo, si hoc fas est dictu, comparari 
potest (Cic., Tuse., 5, 13, 38). 

Apud Plautum et Terentium haec constructio cum supino passivo saepe 
usitata apparet; raro apud Catonem; Cicero vero, Sallustius, Livius, Seneca 
philosophus, Plinius Naturalis Historiae scriptor, Tacitus eam libenter adhi¬ 
bent, sed saepe saepius cum supino dictu; tamen fas auditu (Tac.), nefas visu 
(Ov.), indignum relatu (Liv.), alia adnexu idonea (Sali., Hist. 3, 35); rarissime 
apud Caesarem, Varronem, Nepotem (41). 

3. Ad omne jus expressius, et humanum et divinum, significandum, fas 
apponitur interdum juri vel legibus, sic ex. gr.: 

— jus et fas omne delere (Cic., Att. 1, 16, 6). 

—oratores contra fas jusque interfectos (Cic., Harusp. resp., 16, 34). 

— sicut fas jusque est (Liv., 7, 31, 2). 

—quod aut per naturam fas esset aut per leges liceret (Cic., MU., 16, 63) 


38) HOR-. Od., 4, 13 . 15 . 

39) HOR., Od., 4, 14, 4. 

40) HOR., Serm„ 1, 3, 112. 

41) KUHNER-STEGMANN,, Ausfiibrliche Grammatik. Satzlehre, 1, p. 
725 (Leverkusen, 1955)» IJEUMANN-HOFMANN-SZONTYR, Latcinis- 
che Grammatik, II Syntax und Stilistik, p. 328, n. 205 (Miinehen 
Beck Verlag, 1963) - 

4. Fas et nefas aliquando inter se opponuntur. Qua ratione loquendi sig¬ 
nificatur nullum fieri discrimen inter aequum et iniquum, inter honestum et 
inhonestum, inter jus humanum aut divinum, sed quiquid agere qui vult illud 
et super omnes et super omnia agendum. Exemplum habes apud Ovidium (42): 
Nec flere vacat, sed fasque nefasque 
confusura ruit. 

Etiam apud Vergilium: 

quippe ubi fas versum atque nefas, tot bella per orbem, 
tam multae scelerum facies, non ullus aratro 
dignus honor (43). 

5) Interdum occurrit locutio per fas et nefas , vi cujus significamus vo¬ 
luntatem aliquid omni modo faciendi, vel jure vel sine jure, uti videri licet 
apud T. Livium: “Id vero ita accendit animos, ut per omne fas ac nefas secu¬ 
turi vindicem libertatis viderentur” (44). 

6) Demum notatu dignum est adjectivum nefastus saepe saepius usur¬ 
patum esse pro nefando, iniquo, impio, scelerato, funesto, ominoso, infausto. 
Exempla hujus rei sunt plurima. Satis sit haec pauca afferre: 

—ne qua terra sit nefasta victoriae suae (45). 

—Cum diem quoque natalem ejus inter nefastos referendum suasisset (46). 
—prolibare diis nefastum habetur vina vitis fulmine tactae (47). 

IV. — Conclusio. 

Jam vero ad finem tractationis pervenientibus, liceat nobis haec pauca 
adjicere, ut quae prius longe lateque diximus, paucis verbis persolvamus et ad 
unum constringamus: 

I. — Voces fas et nefas, fastus et nefastus, ad verbum for / fari referas 
oportet, cum aliis vocibus ex eodem fonte manantibus. 

II. — Sensus primigenius et germanus horum vocum quandam affinita¬ 
tem cum religione exprimit; sed usus, decursu temporis, sensum ditavit, con¬ 
traxit, variavit, ita ut classici scriptores latini etiam ad res non sacras his voci¬ 
bus uterentur. 

III. — Diverse usurpatas has voces invenimus sive cum propositione infini¬ 
tivi modi sive cum supino passivo. Ceterum fas et jus, fas et nefas juxta appo¬ 
nuntur, ut horum vocum vis sensusque magis eluceat. Denique verbum nefas¬ 
tus pro tetro et infausto plerumque adhibetur. 

Quae omnia, sive quae ad usum sive quae ad sensum horum verborum 
attinet, plurimis exemplis superioribus paginis confirmata, vobis invenire licebit. 

J. JlMENEZ DeLGADO, C.M.F. 

In Pontificia Universitate Salmanticensi Professor 
SALMANTICAE (in Hispania) 


42 ) OV.. Mei., 6. 585. 

43) VERG. Georg., I, 505. 

44) UV., 6, 14, 10. 


45) UV., 6, 28, 8. 

46) SUET., Tib., 53. 

47) PLIN„ Nat. Hist., 14, 19 ,23. 



NOVA ET VETERA 


TEMPUS AESTIVUM 


1. Sicut hominum vita a prima infantia in dies roboratur atque firmatur 
usque ad constantem aetatem, qua homo in flore juventutis constitutus opero¬ 
sos perficere potest labores ac fructus ingenii et manuum percipere, sic anni 
cursus progreditur et ridentes veris flores, adventante aestate, in fructus mu¬ 
tantur: “Transit in aestatem post ver robustior annus” (Ovid. Metam., 15,207). 

Ac tota quidem natura maximo vigore et robore ornata conspicitur: sol 
diuturniores ducit dies, qui maximo calent aestu; caelum sudum apparet, nisi 
repentina cooriatur tempestas et imber ruat; noctes breviores fiunt; lenis aura 
diem recedentem refrigerat umidamque parat noctem; stellae circum magnum 
aetheris axem placide volvuntur et astra fixa fulgenti splendent lumine: ut ri¬ 
dent hominibus aestiva nocte vagantia sidera!... 

2. Maturae segetes albentes aristas inclinant, quae messorum (”) falcibus 
cedant: triticum (’ 4 ), siligo 4 , robus 2 , far *, hordeum 4 , avena \ secale * falce mes¬ 
soria O 7 aut faenaria 8 metuntur, aut, nostra praesertim aetate, machina mes¬ 
soria °. Manipuli (’ 2 ) 10 vinciuntur atque in manipulorum cumulos 11 glomerantur. 
Area deinde paratur et ingenti cylindro 12 solidatur; plaustris mergites 10 in 
aream advehuntur, et equorum aut mulorum rapido cursu incipit tritura; rusti¬ 
cus tribulo 18 insidens vehitur, et sub vesperum, cum ventus perflat, ventila¬ 
bro 14 triticum et palea ventilantur 16 ut secernantur; vanno 68 tandem frumen¬ 
tum aceribus 17 et arenulis purgatur. 

Quae tamen omnia superioris erant aetatis; nostra vero, machina tritoria 18 
aut messoria tritoria 18 perficiuntur. Triticum et aliae segetes postea in horreum 
", in sirum a , in granarium 22 asservantur ad panem conficiendum, ad anima¬ 
lium pabulum, ad nova semina. 

3. Alias quoque fruges, legumina, olera “fundit humo justissima tellus” 
(VERG. Georg., 2, 460): oryzam “, tubera solani 24 , phaselos ”, cicera, pisa ”, 
spinacias ”, betas ”, betaceos ”, caepas ”, allia, lycopersica 81 , melongenas ”, 
brassicas; atque arbores, fructibus onustae, laetae agricolis poma porrigunt; 
cerasa, mala, pira, mala persica 88 et armeniaca **, pruna “, ficos prodromos ”, 
cum fragis "rubis ”, melonibus ”, citrullis 40 ceterisque. 

4. Medio mense augusto venandi facultas datur. Et Albertus venator (’ 12 ) 
prima solis luce surgit e lecto, vestem induit expeditam, interdum p luviale 44 ; 
calceat sibi perones 42 vel ocreas 48 aptat calceis, caput obtegit petaso ad solis 


f 1 ) His notis imaginis numeri signantur. 

calorem temperandum, sclopetum 44 duobus tubis (*) 48 instructum absterget et 
parat, reticulum (’“) 48 umeris imponit aut e sinistro latere suspendit, capsula¬ 
rum cinctorio (’“) 47 succingitur, et cane venatico (*) comitatus, loca montana, 
valles, nemora petit ubi cuniculi et lepores (”) in perfugiis placide quiescunt, 
et perdices, coturnices, palumbes nidos texerant et eorum pulli prope vagantur. 

5. Olim venatores venabulis, arcu, sagittis praedam aucupabantur, nunc 
autem armis ignivomis 4 “. Quae ita parantur: sclopetum cucullis pyriis 49 onera¬ 
tur ii vero referti sunt pulvere pyrio ”, interjectis globulis plumbeis “; concu¬ 
titur seu adducitur 63 catulus ”, qui percussorem “ movet et capsulae fundu¬ 
lum “ ferit; hic vero percussoris ictu ignem concipit atque pulveri pyrio in cap¬ 
sula condito communicat; cucullus pyrius disploditur (’ 7 ) 67 et magna vi globuli 
plumbei in praedam emittuntur. Si recte speculatus eris (’ 19 ) 98 et a te rite erit 
collineatum 69 —ut Albertus fecit—, praeda percussa in terram decidet eamque 
canes investigabunt atque odorabuntur °°. Ex venatione lautae cum amicis in¬ 
struuntur epulae. 

6. Parvuli quoque venatores aves insequuntur easque amite”, illice”, 
pedica “, transenna 94 aucupando delectantur. 

7. Sunt qui piscatui magis quam aucupio indulgere malint; ut Arcturus 
( ,a> ) qui tempore matutino harundinem (’ 19 ) “ sumit, lineam 99 hamo 87 instruit, 
cui escam 68 infigit, et longo tempore stans piscium —quos in qualo (’ ai ) recon¬ 
dat— exspectat adventum et morsum; alii nassis * seu sirpiculis piscatoriis ad 
ripam fluminis appositis piscantur; qui tamen ex piscatione vivunt, cymbu¬ 
lam conscendunt, et medio mari, in piscina, in flumine, nocturno in primis tem- 

pore, everricula 70 tendunt, quae post aliquot horas piscibus onusta levant ads- 
portantque ad ripam. 

8. Hac etiam tempestate corpus lavare et refrigerare maxime juvat. Multi 
cottidie domi lavantur in balneo, labro 71 instructo, aut lavatione pluvia ”; alii 
cum calor invalescit, praesertim vero post deambulationem per pineta, per 
montium cacumina, descendunt in lacum, in piscinam, ad maris litus, ubi na¬ 
tantes refrigerantur. Cauto tamen opus est, ac mare altum (’“) et loca praerup¬ 
ta et directa ('") fugienda, quo inconsulte accedentes haud pauci perierunt. 
Haec loca gaviis (' 1S ) 74 , navibus lusoriis ( n8 ) 78 animosisquenautis ( n7 ) relinquen¬ 
da sunt. 

Thermae 7 * quoque curationis causa frequentantur. 

In balneis publicis apodyterium seu vestiarium 77 est, ubi vestes cottidia- 
nas hujus gymnadis 78 studiosi ponunt quae custodiantur, et veste balnearia ”, 
semicinctio ", subligaculo balneario (’**) 81 induuntur. 

9. Tandem, ut calorem et sitim aestate depellamus, frigida appetimus: 
domi alimenta in frigidario 82 reponimus ne corrumpantur; aqua et vinum men¬ 
sis cum gelu aut gelida apponuntur; et per diem nobis in deliciis sunt patiuncu- 
lae frigidae 88 et refrigerantia (’") 84 : ut cervisia ", gaseosa **, sipho ( ,2a ) ”, ci- 
tronea ", aurantina ", sicera 80 —neque deerunt nostrae aetatis cocacola 81 
et pepsicola "■—. 

Inspice Damasum (***) cibiferum ** has potiones (’*“) assidentibus (’ 28 ) ad 
thermopolium 88 vel cafeariam 04 benigno aspectu deferentem; quas fortasse et 
in domo tua sollicita mater in machina refrigeratoria 845 amicis apponendas se¬ 
dulo servat. 

Sed illae gelatae cuppediae “ et niveae floris lactis sorbitiones 88 (’*), ad 
quas laudando et clamando Thomas (’*’) caupo refrigeratorius ”, pueros allicit 
invitatque: —eas, ut scitis, ex massa in refrigeratoria ( m ) asservata conficit 
fabricarturque raptim— jam vobis salivam movent. 

Dum talia gustatis et laeti ferias aestivas agitatis, optimi pueri et adules¬ 
centes, plurimum relaxate animum, “ut is aptior ad cogitandum redeat vobis”. 


VERBORUM INDEX 


1 

siligo, inis f. 

frigo candeat 

2 

robus, oris n. 

frigo rubidn 

3 

far, farris n. 

escanda 

4 

hordeum, i 

cebada 

5 

avena 

avena 

6 

secale, is n. 

cenfeno 

7 

falx messoria 

boz 

8 

falx faenaria 

guadana 

9 

machina messoria 

segadora (md 

10 

manipulus, i 

haz, gavilla 


merges, itis f. 

11 

manipulorum cumulus 

hacina, foscol 

12 

cylindrus, i 

rodillo 

13 

tribulum, i 

trillo 

14 

ventilabrum, i 

bieldo 

15 

ventilare 

aventar 

16 

vannus, us f. 

criba 

17 

acus, eris n. 

granza 

18 

machina tritoria [trituratoria] 

trilladora 

19 

machina messoria tritoria [trituratoria] 

cosechadora 

20 

horreum, i 

troje, gronero 

21 

sirus, i 

silo 

22 

granarium, ii 

gronero 

23 

oryza, ae 

orroz 

24 

tuber solani 

potata (el tuberculo) 

25 

phaselus, i 

judia, olubia 

26 

pisum, i 

guisonte 

27 

spinacia, ae 

espinaca 

28 

beta, ae 

ocelgo 

29 

betaceus, i 

remolocho 

30 

caepa, ae [caepe, is, n.] 

cebolla 

31 

lycopersicum, i 

tornate 

32 

melongena, ae 

berenjena 

33 

malum persicum 

melocotdn 

34 

malum armeniacum 

albercbigo 

35 

prunum, i 

ciruelo 

36 

ficus prodromus 

brevo 

37 

fraga, orum pl. n. 

fresos 

38 

rubus, i m. 

frombueso 

39 

melo, onis m. 

meldn 

40 

citrullus, i 

sandia 

41 

pluviale, is n. 
vestis impluvia 

impermeoble 

42 

pero, onis, m. 

bota 

43 

ocrea, ae 

poloino 

44 

sclopetum, i 



manuballistula, ae 

escopeta 

45 

tubus, i 
canna 

condn de escopeta 

46 

reticulum, i 

morral 

47 

capsularum cinctorium 

carfuchero 

47' 

canis venaticus 

perro de coza 

48 

arma ignivoma 

ormos de fuego 

49 cucullus pyrius 
capsula pyria 

50 onerare 

51 pulvis pyrius 
pulvis nitratus 

52 globulus plumbeus 

53 concutere 
adducere 

54 catulus 
ligula 

55 percussor, oris, m. 

56 fundulus, i 

57 displodere 

58 speculari 

59 collineare 

60 odorari 

61 ames, itis, m. 

62 illex, illicis, m. 

63 pedica, ae 

64 transenna, ae 

65 harundo, inis f. 

66 linea, ae 

67 hamus, i 

68 esca, ae 
68' qualus, i 

sirpiculus, i 

69 nassa, ae 
sirpiculus piscatorius 

70 everriculum, i 

71 labrum, i 

72 lavatio pluvia 

73 locus praeruptus et directus 

74 gavia, ae 
larus, i 

75 lusoria, ae 
[navis lusoria] 

76 thermae, arum 

77 apodyterium, ii 
vestiarium, ii 

78 gymnas, adis f. 

79 vestis balnearia 

80 semicinctium, ii 


cortucho 

perdigon 

cargor 

polvora 

perdigon 

opretar 

gatillo 

percutor 

pisfon 

disparor 

dirigir Ia mira, tomar el punto de mira. 

apuntar, dirigir el arma 

husmear, rasfrear con el olfato 

palo, horquilla para tender Ia red . 

reclamo 

cepo 

trampa, lazo 
cana de pescar 

hilo (atado a Ia cana de pescar) 

anzuelo 

cebo 

cesto 

nasa, cesta para pescar 

red barredera 

bahera 

ducha 

acantilado 

gaviota 

yate 

aguas termales 
guardarropas, ropero 

deporte 

bahador, tr a/e de baho 
calzoncillo de baho 

81 

subligaculum balnearium 

taparrab o. 


subligar, aris n. 

fresquera, deposito para conservor frese o 

82 

frigidarium, ii 


83 

potiuncula frigida 

bebida helada, helado 


potio gelida 

refresco 

84 

refrigerans, ntis 



[potio refrigerans] 

cerveza 

85 

cervisia, ae 


86 

gaseosa, ae 

gaseosa 

87 

sipho, onis m. 

sifdn 

88 

citronea [potio] 

limonada 

89 

aurantina, arantina [potio] 

naranjada, oronge 

90 

sicera, ae 

sidra 

91 

cocacola, ae 

cocacola 

92 

pepsicola, ae 

pepsicola 

92 

cibifer, erim. 

camarero 


puer cauponarius 


93 

thermopolium, ii 

bor 

94 

cafearia 

caf6 

94 

refrigeratoria, ae 

camara frigorica [heiadora] 

84' 

refrigeratoria, ae 



machina refrigeratoria 


95 

cuppedia gelata 

sorbete , helado 

96 

nivea floris lactis sorbitio 

* helado de nata 

97 

caupo refrigeratorius 

heladero , sorbetero, vendedor de relados 


J. M. Mrn, C.M.F. 

In Seminario Claretiano Professor 
Cervaricae ad Ilerdam 
(In Hispania) 



CARMINA 


LIBRI AN AUCTORES NOXII? 


De graviore die solido si forte remitti 
Pars animum patitur 

Vel minima, aut minui consueta negotia saltem, 

Huc mihi dum effluere 

Libera jam tandem mens illuc coepit ubique, 

Specto aliquando meos, 

Multiplici positos forulis ex ordine, libros; 

Quibus ego, patriis 

Blanditiis usus, loquor; et mihi verba vicissim 
Multa referre solent, 

Vocibus et variis, illi; quos, tanquam animantes, 

Et genuere patres 

Ingenio, haeredes super et sapientiae eosdem 
Instituere suae. 

Vitrea scintillas armaria lucida reddunt 
Per nitidos pluteos: 

Non leve prorsus nec dubium sapientiae in illis 
Indicium videas. 

Non arcana quidem libri, sed vera loquuntur. 
Saepius et tacite. 

Seu niveo aut pullo, seu tegmine squalido amicti. 
Seu placidi aut rigidi. 

Tristes aut hilares, praesto suam opem usque daturi 
At mihi sunt inopi. 

Ex illis aliquis licet improbus inveniatur, 

Qui insidias tacitas 

Miscuerit verbis, in meum nunquam ferar ipse 
Viperea rabie: 

Nam sapientiam ei simul atque aconito dederun 
Fraude dolove patres! 

PASCHALIA 


Est vetus semper, novus iste semper 
Quo dies stravit Deus, ut Goliam 
David olim, illum tenebrosi Averni (1) 

Principem iniquum . 

Compedes mortis tumulique saxum 
Proicit ; praedam, vehemens sepulcro (2) 
Christus erumpens, rabido ut leoni, 

Eruit hosti . 

Est Redemptoris lapis obvolutus. 

Restitutoris Novi imago Templi, (3) 

Perfidi illi quem male jam improbarunt 
Aedificantes . (4) 

Heu, miser, qui tunc lapidem hunce sprevit! (5) 
Namque fundamen cecinit propheta. 

Anguli factum caput, hunc futurum 
Mox lapidem esse. 

Angularis ceu lapis ipse Christus 

Universi Aedem generis tuetur; 

Filios praelo reficit rubescens 
E cruce botrus (6) 

Sic tuendi Aedem, per Apostolorum (7) 
Ordinem, munus peragens Redemptor, 

Ut sacerdos id peragat perenne (8) 

Censet in aevum. 

O dies felixl siquidem et fideles (9) 

Filios Christi recreat simulque 
Alterum Christum facit atque eodem 
Munere mystam! 


(1) David est figura Christi) quod verbum latine redditum significat «fortis manu». 

(2) Praedam = Adami pogenies, quam Deus cum primo parente in Inferos detrusit. 

(3) Christus ipse praedixerat se, tribus post mortem diebus, templum. Jam dextructum, raedificaturum. 

(4) Jesus Pharisaeos alloquitur» «...lapidem, quem reprobaverunt aedificantes, hic factus est in caput 
anguli» (Ps. CXVII, v. 21» -Math» XXI, 42). 

(5) «...et qui cecident super lapidem istum, confringentur; super quem vero recideret conteret eum» 

- Matth» ibidem. 

(6) Praelum, seu torcular, idem atque crux est; botrus idem atque Christus, quem praelum premit; 
Sanguis idem ac vinum, quod e cruce defluit. 

(7) Apostoli totidem Aedis petrae sunt. 

(8) Quisque sacerdos Apostolorum successor est. 

(9) Dies felix = dies ferax, qui vitam recreet. 

HIEMALIA 


En unquam glacialis, quae jam tamdiu in aegros 
Saeviit atque inopes, haec minuetur hiems? 

At magis — indignum — magis immo augetur in horosi 
Caeruleum quisnam solis iter meminit? 

Immensum polus en atrum densumque colorem, 

Ravum, diffundit per vacuum ut cineris . 

Et gelidus resonans ventus per tecta cietur . 

Rustica pauperis et turbinis illi aditum, 

Cardine dissuitis foribus, nulla casa pandit 

Clausa sera ; strepit et culminis in tenero 
Cespite et arboreos ramos rabidus quatit horti . 

Albicat hic ager, hic candida jam niveo 
Vellere facta via: et levis ante, quasi albula inertis 
Pluma nivis, glacies mox silicesque dolat 
Mox rimosaque strata suit, dissuta tapeta. 

Vix rhedam videas, cui rota jam celeris 
Obstrepat, aut lapides terrae gravi equum quatientem 
Ungula; hic auribus, hic tempora et ore tenus. 

Corpus et ille operit rugosa pelle viator . 

At me jam tenet, heu prima senecta domi: 
Non mihi parva domus neque luce carens; patriosne 
Ipse penates nunc, si sine sole dies. 

Aut si reddit opacam obducta pruina fenestram. 
Contemnam? Aerumnas ipse hiemis patiarI 
Non animum reficit neque sumpta meri patera aufert 
Curas, suavio nec somnia dat foculus. 

Post complura volumina me parva en cathedra haurit: 
In Dei honerem hymnis carminibusque canam . 


JANUARIUS MARINELLI, PROFESSOR 
Via Salvator Rosa, 241 

NEAPOLI (in Italia) 



SOMNIUM TIRONIS 


(In Certamine Capitolino XI anno MCMLX 
Romae habito publica laude est ornatum) 


Anno praeterito, cum annuus haberetur dilectus et ego quoque, aetate 
militiae aptus, respondere deberem, ad conquisitorem veni; probatus et con¬ 
scriptus sum. Itaque, litterarum studia Ciceronemque vestimento militari et 
missili ferro mutare coactus, ubi dies venit, parentibus valere jussis, Cremo¬ 
nam, quo imperaverat tribunus militum, in disciplinam militiae proficisci 
festinavi. 

i 

Cum eo pridie, quam debebam, pervenissem, urbem tani antiquam, tam 
multis iisque splendidis aedificiis ornatam, tot denique mercaturis florentem 
visere statui. Nec solum —fateor— antiquitas et res severae me ad visendum 
invitabant, sed etiam recentiora et vulgaria illiciebant, ut mellita crustula, farci¬ 
mina, tomacinae; quibus rebus Cremona non minus laudis, quam Baldesiana 
illa virtute sibi peperit. 

Curiose igitur ea omnia visitavi, quae admiratione maxime digna esse 
acceperam: curiam, sive domum publicam, quo decuriones Cremonenses saepe 
conveniunt de magnis rebus deliberatur; porticum, quae vocatur, militunm; 
baptisterium, cujus figura, ut aliorum multorum, octangula est; domum Dei, 
amplam quidem et pulcherrimam, quam mira cum delectatione admiratus sum, 
omnia oculis perlegens. Frons maxima albo rubro vario saxo quadratos fulget 
magnisque oculis seu rosis et signis marmoreis et ambulatione et porticu exor- 
anta est; quamquam in tam pulchra fronte hoc fortasse reprehendas, quod ve¬ 
teri novum fastigium aetate recentiore parum eleganter impositum est cum 
aediculis et statuis et tympano, unde turris parva eminet, quae vulgo “il torraz- 
zino” vocatur. 

Succedo prothyro. In foribus, immo in postibus fatidici vates, prophetae 
Christi, bini dextera, bini sinistra, alter alteri superimpositus, stant rigidis 
oculis et manibus et crinibus (funicolos dixerim, non capillos) et rugis et sinu 
vestium; unus enim ex discipulis Wiligelmi ea excudit et antiquitate signavit. 

Intus vero domus, opere tectorio egregium in modum exornata, auroque 
et formis splendet et varietate colorum fulget. 

Turrem sacram, praeter modum excelsam, secentis gradibus superatis 
ascendi. Inde longus est camporum Padanorum prospectus, nisi forte, quod 
non raro fit, nebula orta est. Haec turris est una ex iis tribus rebus mirabi- 

libus, quibus Cremona recte et jure gloriari solet; altera est assula tostis 
amydalis aut Abellanis nucibus et meile et albo ovi condita; tertia est fe¬ 
minarum propria: puellas Cremonenses venustate et forma florere significat 
atque testatur. 

Cum in summa versarer turri et omnia desuper late spectans mirarer, 
offendit nares meas odor taeter atque novus; nam prope urbem, non procul 
a ripa Padi, sunt officinae terrae, seu petrae, oleo purgando et magna castella 
servando. “Metani” quoque magna copia aerio ducta, sive tubo, trans Padum 
traducitur, sed “metani” nullus est odor. 

Postquam descendi, vicos urbis angustos quidem, sed satis honestos per¬ 
currens, ad Sancti Augustini veni, deinde ad Sanctae Agathae et ad alteram 
domum publicam, quam “Civitatem novam” vocant. 

Hic spectanti mihi occurrit vir egregius, antea in Mediolaniensi, nunc in 
Cremonensi Gymnasio doctor. Qui humanisime: “Unde? Cur Cremonam?”. 

“Ut acer miles ex tranquilo scholastico fierem cum magno quidem detri¬ 
mento litterarum Italicarum et Latinarum, sed cum securitate publica et salu¬ 
te civium, quibus in posterum nihil metuendum.” 

Risit. Postquam omnia aperui: “Ut commodo, inquit, et tuo et meo co¬ 
lloquamur, supremo sole modica patella, non sine sale apud me cenabis”. Et 
erat is, qui cum severis litteris lepidissimum sermonem salesque conjungeret. 
Promisi. 

Pergere properavi —nam parum temporis relinquebatur— ad Museum 
civicum, quod acceperam permultis iisque pulcherrimis et tabulis et signis et 
vasis et supellectile omnis aetatis abundans. Sed —quod est meum studium— 
praecipua admiratione sum captus earum rerum, quae ad aetatem Romanorum 
Cremonamque antiquissimam pertinebant. 

Nam proposita erant aliquot pavimenta tessellata, ex diversis regionibus 
urbis collata, fictilia, sigilla aenea, lateres cocti, tegulae, fragmenta aut coronae 
aut liminis summi, aliquot nonnulli etiam tituli. Tabula alba, parieti affixa, 
pendebat: ibi forma Cremonae antiquissimae descripta erat: viae, ut castrorum 
Romanorum esse solebant, directae ad perpendiculum, vici inter se ita com¬ 
positi, ut figuram quadrati redderent; alluebat Padus, qui nunc procul ab urbe 
fluit; hinc via Postumia (triste, infelix nomen!) Bediacum ducebat, hinc Bri¬ 
xiana, hinc Laudensis... 

Multitudine rerum tandem moveor. Ajebam tacitus. “Haec fuit illa nobilis 
colonia, quae T. Sempronio Longo P. Cornelio Scipione consulibus condita est; 
quo sex milia colonorum cum suis familiis deducti sunt, ut id esset munimen¬ 
tum imperii populi Romani et adversus Gallos, Padi accolas, omnesque trans¬ 
alpinas minas aut iras propugnaculum; quam laedere bella non potuerunt ex¬ 
terna, civilia potuerunt”. 

Cum defixis oculis insatiabiliter et, locos antiquorum scriptorum revocans, 
omnem rerum memoriam repeterem, tandem eo stupore excussus sum ab hos¬ 
pite meo, qui cum inopinatus adesset, simulata severitate: “Ohe, inquit, satis 
ista dum spectas moratus es; non enim temporum ordinem remeaturus es et 
ad antiquos revolaturus! Nunc ire cenatum tempus est; jam apposita sunt olus¬ 
cula...” Arridebat leniter, nictabat etiam, urbane significans fore ut meliora 
quam olera cenaremus. 

Cena laute apparata erat. At mihi in animo defixa erant ea quae in Museo 
videram aut mecum reputaram; totam vesperam ea recogitavi, cetera negle¬ 
gens. Antiquitatis studium fecit ut hospiti ejusque uxori liberisque insulsus aut 
inhumanus viderer. Cum dormitum issem, somno gravi sum captus, quippe qui 
tam multa visendo, tam saepe ascendendo aut descendendo, consistendo aut 
procedendo, defatigatus essem et copiose neglegenterque pransus ante tempus 
cubitum discessissem. 

In somno, omni aetate annorumque serie remeata, mihi visus sum grega¬ 
rius miles, scuti et gladii jactatione paulum tardatus, asperum iter modo sen¬ 
tibus horridum mado luto corruptum facere; urebat pedem caliga, galea ab 
humero pendebat dextro; in summa hasta sarcinulam et vasa gestabam. Vix 
illucescebat et nebula campo densior sederat. 

Videbamur alii spem fiduciamque eundi alii timorem et sollicitudinem 
vultu et sermone ostendere. 

“Brevi, Quinte, ad ripam Padi pervenietur; quare opportunitas lavandi 
dabitur”. Nam ille sudore madens atque anhelans procedebat. 

“Tu, Marce, ut soles, cogitatione festinas: Padus ad ultimas terras recessit”. 

“Peditum pessima condicio”. 

“Caballo certe miles melius vehitur aut carro. Ut semper, tamen veniemus, 
quo ducimur”. 

“Ducimur ad protegendos triumviros. Campi cis et trans Padum viritim 
assignandi; centuriatione facta, sex milibus colonorum Placentinus, totidem 
Cremonensis est dividendus. Bina jugera singulis dabuntur; satis camporum est 
in Gallia, satis aquae ad ubertatem soli augendam, satis arborum ad lignan¬ 
dum et materiae ad aedificandum. Gallia Cisalpina flos ac robur Italiae erit”. 

“Qua Padus traici possit, videre gestio, Gallis undique speculantibus. Mag¬ 
num flumen dicunt, multo majus quam Tiberim nostrum. Quem temere reli¬ 
quimus, ut in regione ignota atque barbara, hostium plena, fortunam quaere¬ 
remus”. 

“Quid times? Victi sunt Insubres a Marcello consule, Galli Brixiani amici 
sunt populi Romani sociique facti, Boii imperio nostro premuntur. Padum 
ipsum Flaminius consul, contra Insubres exercitum ducens, primus feliciter 
trajecit”. 

“Gallos mobiles atque mutabiles aeque ac feminas esse didici. Duas insu¬ 
per colonias nunc in agros eorum deducimus: haec est provocatio”. 

“Num amisimus gladios, hastas, animos? Nec Galli aut Ligures magis quam 
Carthaginienses aut Sardi, gens dura et perfida, timendi. Duodecim stipendia 
merui in Sicilia, in regione asperrima, et...”. 

Hic repentinus clamor et trepidatio toto agmine fit. Occurrit quidam, mi¬ 
les alius ordinis, alta voce clamans: Hannibalem Pyrenaeos superavisse; Boios, 
sollicitatis Insubribus, armis repente arreptis, defecisse; triumviros, qui agrum 
Placentium metarentur, centuriatione omissa, Mutinam confugere festinare; 
Placentiam perisse. 

“Si Pyrenaeos superavit, Poenus brevi et Alpes trajecturus est”. 

Hic conturbatus Quintus: “Si Placentia periit, inquit, Cremona quoque 
(malum!) peritura”. 

“Papae, inquam, Punicum bellum Gallico augetur”. 

Intermittitur iter. Quintus sperabat domum rediri posse, cum clamor rese¬ 
dit, restituti sunt ordines; apparuerat enim centurio feroci et minaci vultu, ma¬ 
nu vitem stringens. 

“Quidnam rei est, inquit, mulierculae? Iter ad ripam Padi, hercle, matu¬ 
randum, nocteque dieque, quacumque dabitur, aut terra aut aqua continuan¬ 
dum. Cremona perfugium nostrum erit, sive capta sive capienda est a Gallis 
Placentia. Cremonam Poenus non tanget!”. 

Speculatores in omnes partes statim dimissi sunt. Per virgulta et nebulam 
proceditur. Silva tandem rarefit et clarior aer post teretes truncos atque raras 
frondes apparet: alveus magnus sub pedibus patet et ingens amnis, magnis 
verticibus profluens, se ostendit. 

“Hic est ille Eridanus, inquam, fluviorum rex, quem multi poetae celebra¬ 
verunt”. 

Tum Quintus (nam populi albae et rectae adversa in ripa surgebant): “Is¬ 
tae autem sunt sorores ejus, qui praeceps in Eridanum cecidit. At vide ne no¬ 
bis nunc flendum sit”. 

Excussit nos timenda voce centurio ille: “Consistite nunc, inquit; Padus 
ratibus jungendus. Postquam omnia ad traiciendum comparata erunt, vos cito 
transire jubebo”. 

Fabri properant lintres ratesque, quibus junctis traiciatur agmen. Interea 
turba peditum frusta panis aut laridum siccum circumrodit. 

Caesa raptim materia, rates brevi aedificatae. 

Repente ululatus magnus atque immanis tollitur. Respicimus: apparent 
Gallorum turmae decurruntque caedis et ultionis avidi. Toto trepidatur alveo. 
Pauci in lintrem ascendunt et contis aut hastis propellunt; alii, caesis truncis 
aut tabulis aut utribus incubantes, in medios gurgites feruntur; alii, armis 
abjectis, flumen tranare audent. 

Me, novo tremore atque frigore impeditum, multitudo fugientium volvit, 
in undas rapit. Imperitus nandi in gurgite magno impetum aquarum superare 
conor, sed nullo nisu, nulla contentione, nulla voluntate adversam fluminis 
violentiam vincere possum... 

...cum subito laetus fit clamor, alacres reddente ripa voces. Et ego, qui 
modo cum fluctibus luctabar, caput extuli, ut respicerem: non Galli, non Afri 
aut Numidae, sed Romana signa et arma ex silvis et nebula emerserant. 

Gaudium tamen statim repressum: illi taciti, vultu demisso, stabant; tristis 
per undas ipsas percurrit nuntius: ambo consules ad Trebiam ab Hannibale 
devictos, robur legionum profligatum, sociorum copias in fugam conversas; re¬ 
liquias legionum, insequente Poeno, Placentiam a Sempronio consule, Cremo¬ 
nam a Scipione perduci... 

...magno miscentur nunc strepitu campi et murmure caeco; ingens et va¬ 
ria multitudo, hominum et pecudum, per agros et limites trepidat; errant ba¬ 
lantes oves et agni. Ubique pavor, ubique luctus vel maeror, ubique iratae vo¬ 
ces et convicia. Interdum vox tremenda et magis et magis amplificata miseros 
personat atque instat: “His discedite agris; veteres migrate coloni”. 

Veteres igitur relinquunt arva cultores, sua raptim collata portantes aut 
oves agentes aut unam ducentes capellam. Nos, duri milites, veterani legionum, 
quae saevo parent Caesari, succedimus; illos morantes increpamus, urgemus, 
modo scuto propellimus, modo manu percutimus. 

Imminet nox nebulaeque et frigora campis recubuerunt. 

In somno mihi videbar senem lacrimas et querellas profundentem com¬ 
pellare atque hortari, nulla vi, sed humanitate quadam adhibita: 

“Abi, propera, nisi male esse tibi vis.” 

“Numquid pejus esse potest? inquit. Deturbamur agris, patriam fugere 
cogimurl Nulla venia, nulla misericordia, nulla salus est, nec quicquam patro¬ 
cinii aut amicitiae valet, non aetas, non virtus saepe etiam in bello spectata, 
non ingenium aut carmina”. 

“Pro Bruto et Cassio sensistis; nunc a Caesare punimini. Duodeviginti ur¬ 
bium agri ducentis milibus militum dividendi sunt...”. 

“Cum, impio bello gesto, Romani Romanos vicerint. Heu, bella civilia 
Italiam perdiderunt; perierunt jura, periit pietas, fas omne deletum est”. 

“Caesar ipse cum legionibus huc est venturus, ut manu armisque distri¬ 
butionem agrorum regat et administret. Nec Cremonenses sufficiunt, sed Man¬ 
tuani quoque agri dividentur”. 

“Nos haec rura linquimus, quae pater, quae avus, quae proavus coluit. Ex 
Hirpinia origo gentis nostrae; huc, in Padanos campos, quidam majorum nos¬ 
trorum tum venit, cum post Hannibalem victum novis firmata est Cremona 
colonis. Nunc, amissis agris, quid restat? Ut ad Afros aut ad Britannos venia¬ 
mus? Parthi aut Scythae scilicet benigno hospitio accipient? Quodsi Vergilius 

ille Mantuanus essem caneremque nymphas aut humum florentibus herbis 
spargerem, omnia servarem, mea rura manerent”. 

“Quis illum agello deturbare audeat, quis recula aut vita spoliare, Pollio¬ 
nis, Vari, Caesaris amicitia defensum?” 

“Ego quoque illum cognovi; nam Cremonae fuit apud patrem usque ad 
togam virilem; et erat agellus Maronis proximus nostris. Vix litteris imbutus 
erat, ille versus condere coepit ostenditque puer quid posset. Memini Magiam, 
ejus matrem, filio illo gloriari, tacere patrem. Ipse erat statura procera, rustico 
sed miti vultu, animi tam modesto quam puellae solent, tanta verecundia ut 
raro etiam coram suis recitaret. Aequales nec fugiebat nec desiderabat; secum 
esse malle videbatur. Mane saepe, tramite in ipso consistens, laetas segetes 
adspectare solebat, nocte rubentem Vesperum suspicere et ardentia lumina. 
Quotidie versus meditabatur... Olim alta populo consederat, solus in umbra: 
messis erat et pater in flava induxerat arva messores. Ego in tenera procul her¬ 
ba recubans illum tacitus audivi cum virides induceret fontibus umbras et len¬ 
tis intexeret umbracula ramis. Securus dicebat, pronuntiabat cum suavitate... 
At haec quid nunc memoro, calamitatis meae, immo nostrae, oblitus?”. 

Et ego, praesentis temporis et officii immemor, Vergilium cogitabam, to¬ 
tus in ejus carminibus. Sed novo repente metu percutimur: hominem trepidum 
nisu fugientem insequitur centurio minaci vultu, gladio destricto! ille, cum 
flumine impediretur fuga, praeceps in aquam se projecit quaque se immersit 
rivi leniter profluentis undam spumamtem cum strepitu torsit... 

...non rura vel arva, sed moenia et tecta urbis adparent. Stant arduae tu¬ 
rres; murus corona defenditur et frequenti turba civium. Obmutuere prospi- 
ciuntque in campum et aggerem viae; ex obscura nocte legionum signa emer¬ 
gunt nec fulgent, adveniente exercitu infestis hastis. Ingruit murmur per silen¬ 
tium caliginemque caecum et minarum plenum. 

Et vallum corona cingitur et multitudine armatorum; admoventur tormen¬ 
ta machinaeque. Nulla vox; taciti et oppugnatores et propugnatores implaca¬ 
bili studio ardent, quippe civili flagrant odio. Romana utrimque arma, signa, 
corpora. Ne muro quidem consanguinea caedes depellitur aut differtur. 

Primo haerent, tamquam scelus auderent. Orientem solem pauci salutant, 
ceteris silentibus. Continuo hi saxa ingenti pondere provolvunt, illi machinis 
tela coniciunt; volant stridentque sagittae; adduntur faces et flammae. Eminus 
pugnatur; dein legiones, testudine facta, succedunt mura nec saxis aut telis 
densissima scuta disiciuntur. Scandentium et deturbantium certamen acerri¬ 
mum, atrox. Interea quatiuntur ferratae portae et perfringuntur. 

Labantur et animi, qui jam languescebant; fit defensorum fuga, dilapsis 
ductoribus, vix pauci morituri resistimus. Immittuntur portis vexilla, inrumpunt 
auxiliares, saeva manus, trucidantque et omnes vicos urbis caede et sanguine 
complent. Ego, frustra obsistere conatus, turba trahor; vagi per vias trepidare. 

per crepitantia incendia currere, in tecta deserta se abdere, rursus in viam 
flaminis extrudi. Hinc legiones, hinc lixae calonesque urgent aut gloriae aut 
predae studio incensi. Undique clamor, undique mors et vulnera. Non dignitas, 
non aetas, non nobilitas protegit quemquam: senes pueri, viri feminae aut 
trahuntur aut necantur. Nec languescunt flammae; domus, tabernae, ipsa de¬ 
orum templa incendio correpta flagrant totaque Cremona in ignem considere 
videtur... 

Hic experrectus sum. In cubiculo magna quies et altum silentium: nullum 
proelium, nulla machina, nulla caedes. Juncta fenestra, paulum luminis intus 
se fundebat, solis jam orti certum indicium. Res antiquae subito evanuerunt, 
officii exsequendi cura ex somniorum commentis emersit. Surrexi et, aperta fe¬ 
nestra, vicos et aerias turres Cremonae jam luce solis collustratas forumque 
varia hominum et feminarum multitudine frequens, laetus spectavi. Nec som¬ 
nium mihi inutile fuit, sed admonuit ut antiquarum rerum studium laborem¬ 
que finirem et cum ceteris rebus compensarem. 


ALBERTUS ALBERTINI 



DE POMPEIANA URBE 


Automatum Pullmanianum, via bitumine obducta quae usque Neapoli 
Pompeios fert, velociter progreditur. In Campania Romana sumus. Phoinices, 
Graeci, Osci Samnitesque quondam hac transierunt. Secunda est post meridiem 
hora. Dies pluvius, nubilum caelum. Thermometrum tres gradus super nullum 
indicat, quod multum nobis est qui ex urbe Flumine Januarii, hoc anni tempo¬ 
re calidissima, veneramus. 

Ex automati hyalinis fenestellis, in hortulis viam tangentibus, malos auran- 
tias Sinenses, pomis exuberatas maturis et vineas foliis spoliatas, conspicimus. 
Hic illic pini et cupressi. Porro Lactarius mons adtollitur, ridenti valli Samensi 
superpositus, ac Vesuvius taetricus ac minacissimus. 

In conspectu montis illius ignivomi, memoriam praeteriti temporis tene¬ 
mus, atque de aliquot libris recordamur, quorum unus valde notus, The Last 
Days of Pompeii inscribitur, nobili Angliae viro Bulwer Lytton auctore. Tum 
vero nobis in mentem venit illius diei funesti Augusti mensis anni LXXIX p. 
Chr. natum, recordatio Tito Flavio Sabino Vespasiano imperante... 

* * * 

Ex automato Pullmaniano, quo semi hora vecti sumus in Pompeianum op¬ 
pidum, quod Neapoli sex et triginta milia passuum intervallo distat, descendi¬ 
mus. Puellae roseis genis ad nos accedunt, clamantes ac flores et parva nomis¬ 
mata offerentes. Collem modicum, castaneis consitum, ascendimus, atque An¬ 
tiquarium ingredimur. Conclavia spatiosa eademque clara. In armariis vitreis, 
titulos ostentantibus, res variae e Pompeianis effossionibus productae, videntur, 
ut panes lapidei facti, aeneae supellectiles atque hominum exemplaria anima¬ 
liumque e gypso ficta, extremos ultimosque status exhibentia. In conclavis an¬ 
gulo quodam, in parvula mensa, libri, parietinarum imaginibus luce impressis 
ditati, prostabant. 

Ex Antiquario eximus et semitam quandam, inter quercus fagusque, des¬ 
cendere incipimus. Pedum crepitus et vocum sonitus in loci tranquillitate exau¬ 
diuntur. Atque brevi spatio interjecto, Pompeiorum urbs ante oculos nostros, 
avidos videndi cupidosque, versatur, marmoream ac latericiam faciem osten¬ 
dens. 


* * * 

Plinius Junior, in binis litteris notissimis, septem et viginti annis post 
ignium eruptionem conscriptis, Cornelio Tacito, amico suo, acerbum casum 
necopinatumque, qui paucis horis urbem Campaniae florentissiman et divitissi¬ 
mam delevit, verbis pingit. Sunt duae epistulae maximi momenti ad calamita- 

tem restituendam, propterea quod Plinius Junior, ruinae spectator et testis, in 
qua vitam amisit, gasiis letiferis suffocatus, quae rimis soli effundebantur, 
avunculus suus, Plinius Senior, nobis eam fido vividoque animo narrat. 

* * * 

Urbem ingredimur. Viae angustae, magnis saxis et inaequabilibus stratae, 
sub oculis nostris extenduntur. Tabulae clavis parietibus fixae insulas regiones¬ 
que monstrant. Herbae passim in lapidum commissuris, inter tufi marmorisque 
fragmenta, ad columnarum basim, crescunt. In hoc domorum coemeterio vas¬ 
tissimo omnia altum tenent silentium. Nos, penitus commoti, oculos circumte¬ 
rimus, parietinas agnoscere quaerentes, quarum multae de imaginibus luce im¬ 
pressis ac lectionibus nobis erant notae. Itaque paulatim urbis facies, quam 
horrenda ignium eruptio in cinere et lapillis sepelivit, se oculis nostris obicitur. 

* * * 

Dum per tacitas vias desertasque incendimus, praeteritum hujus urbis cele¬ 
berrimae reficere contendimus. Et statim cogitatione nostra Pompeianorum 
urbs, qualis quondam fuerat, depingitur: publica aedificia illa marmorata; aedes 
tectorio inductae; fora statuis adornata; viae clamosae; ad fenestras atque in 
maenianis virgines, comis floribus intextis; per vicos institores merces clamitan¬ 
tes; tabernae emptorum plenae; Forum patriciorum refertissimum; Basilicae 
magistratibus mercatoribusque redundantes; servi aquam a fonte haurientes;, 
fabri in tabulationibus templa exstruentes; thermae frequentissimae... 

Itaque animo concipimus hujus urbis faciem, cujus parietinae, eloquentiae 
cujusdam inusitatae, nobis multa narrant de ejus exstincta magnitudine. 

• * * 

Ignium eruptio paulo, post horam sextam coeperat. Plinius ipse nos certio¬ 
res facit, cum haec dicit: horam fere septimam. Nubes immani magnitudine 
atque inusitata ex Vesuvio orta erat. Deinde fulgura, terrae mugitus tremores¬ 
que, tecta nutantia, prosecuta sunt. Nox planissimo die facta erat. 

Incolae, exterriti, linquebant limina, quae ruere impendebant, et in viis 
ac foris discurrebant, alii alios collidentes, quo adire nescientes. Corruebant 
publica aedificia, atque ii, qui intus erant, opprimebantur. Undique ululatus 
feminarum, infantium quiritatus, clamores virorum audiuntur. 

Calidus cinis ac pumices ambusti ac fragmenta candentia urbi incidebant 
tanquam exsecratio quaedam. In atra nube atque enormi, quae solem omnino 
absconderat, figurae rubrae sese contorquebant. Sulphuris foetor usquequaque 
diffundebatur. Atque incendia tecta concremabant, pavorem ac trepidationem 
augentia. 

Calamitate confecta, omnia siluerunt. Pompeiani alii soli, alii congregati, 
animo demissi atque ad summam desperationem pervenientes, tecta bonaque 

sua quarentes, redierunt. Sed nihil recuperare potuerunt, quia urbs in cineris 
strato lapillorumque erat sepulta, stratum quod nonnullis locis in altitudinem 
pedibus sedecim adtollebatur. De urbe Pompeiana —celebri quondam— nihil 
aliud restabat nisi ejus tristissimae sortis recordatio. 


* * * 


In Archaeologiae fastis, Pompeianorum oppidum incredibile quoddam ac 
singulare caput est. Re enim vera nulla urbs, neque Herculaneum ipsum, lique¬ 
facto saxo obrutum, quod effossiones difficiliores reddit, insolitam Pompeiorum 
oppidi speciem praebet. Nam Vesuvius, ut nonnulli historici dicunt, multos ur¬ 
bis aspectus asservavit. 

Hic, ut exemplis utamur, pistrinum stat, cujus in fumo unus et octoginta 
panes, in carbonem redacti, reperti sunt; illic, in Via di Stabia italice nuncu¬ 
pata, impressae orbitae etiamnunc videri possunt; haud procul, in Olconii qua¬ 
drivio, fons stat quadratus, pumice factus, qui personam suam usque adhuc 
ostendit. 

Undique valida prateriti praesentia in suis multiformibus aspectibus adli- 
cientibus. Patriciorum aedes speciem quandam ridentem habent, quasi nos ad 
cauneas edendas aut Falernum bibendum invitent. Haec domus, atrio tetras¬ 
tylo exornata, quae a domini potestate aspicitur, est Lucii Caecilii Jocundi, 
hominis omnium Pompeianorum divitissimi. Illa, quae pulchram porticum, do- 
ricis columnis exstructam, atque viridarium ostentat, est M. Arrii Diomedis, in 
cujus subterraneo duo et viginti ossa inventa sunt. Illa altera est Vettiorum, 
quae non modo pulcherrimum peristylum, sed etiam parietum picturas osten¬ 
dit. Hic domus stat Fauni, quae tota una insula extenditur; in atrio peramplo, 
signum Fauni aeneum videtur, atque in exedra, veluti mirabile quoddam ta¬ 
pete, musivum illud, pugnam ad Arbelam effingens, ostenditur. Longius, in 
Viae Copiae extremitate Domus Loreii Tiburtini, in qua pergula est pulchra, 
conspicitur. 


* * * 


Portam Herculaneam praetergredimur, atque extemplo via quaedam fle¬ 
xuosa ante oculos nostros patet: est Via Mortuorum, vel, ut Itali dicunt. Via 
dei Sepolcri. Locus valde placidus; sepulcra, alia nota, ignota alia, inter acutas 

cupressos maestasque, extenduntur, ornamentum viarum architectonicum, ut 
ita dicamus, figurantia. Lacus, pacis et tranquillitatis plenus, prealtas cogitatio¬ 
nes suscitat. Sepulcralia monumenta sermonem quendam habent, atque multa 
silenter eloquenterque de illa vita, quae est sempiterna, nobis dicunt. Alia, ut 
id Umbricii Scauri, solida graviaque sunt; alia, ut id Aesquilliae Pollae, N. 
Erenni Celsi duumviri uxoris, levia et concinna. 

Atque haec omnia sepulcra funebria, et porticus, et arcus, et columnae, in 
speciem muta, sed reapse eloquentissima, indolem, mores cultumque Pompe- 
ianae civitatis ostendunt. Quae, priusquam Romana facta esset, cum Romanis 
acriter pugnaverat, atque, aetatibus nostris, viginti post saecula, ex lectulo cine¬ 
rario exsurgebat, ad infortunium acerbissimum narrandum... 

* * * 


Advesperascit. Pluvia rara et minuta cadere desiit. Caelum, nubibus dissi¬ 
patis, aliquantisper ostenditur serenum, at mox oculis subducitur. 

Regredi incipimus. Quinta est post meridiem hora. Easdem vias, in nebu¬ 
lae velamine obvolutas, repetimus. Inter Templi Jovis frontem ac Porticum 
Macelli, columnis corinthiis instructam, postrenum obimus visu augustam Fori 
parietinarum gravitatem atque Arcus Neroniani et Templi Fortunae et Domi 
Romuli Remique reliquias. 

Sensum quendam inusitatum, desiderii maestitiaeque mixtum, capimus. In 
praeterito tempore mens est defixa. Inter rudera, ut antiquitatum studiosi, mo¬ 
vemur. Alia aetate vivere videmur, alium vitae cultum habere, aliquid nobis- 
cum ferre quod nostrum non est. 

Ecce autem mystagogus, qui nos monet jam multam esse diem, ad verita¬ 
tem nos adducit. Ad Antiquarium properamus. Sed umbrae quaedam, candidis 
vestibus indutae, nos sequi silentio videntur... 


Silvius Baptista Pereira 

Rua Alm. Alexandrino, 584, Apto. D. 

FLUMINE JANUARII (in Brasilia) 



CONLOQUIA EUCHARISTICA INTER JESUM 
EJUSQUE AMANTISS1MUM SERVUM 
ANTONIUM M. CLARET 


Ecce, mi Jesu, Pater et Magister 
Ecce, jam curis venio solutus, 
percitis tandem pedibus cucurri 
protinus ad Te. 

Cor meum languet, queritur, laborat; 
Teque non ultra patitur remotum; 
Temet exquirit. Mihi Te libenter 
detege quaeso. 

Me diu Tecum sine colloquentem. 
Cordis affectus queat explicare 
pectus, et mentis tibi vota cuncta 
reddere nota. 

Quidquid a me Tu velis, o benigne 
dic; perattenta capiam aure prorsus; 
cuncta profecto tua corde solvam 
dicta volenter. 


J e sus 

O bone Antoni, vigil et fidelis! 

Ecce jam mecum properas reverti’, 
jam meo Cordi studiosus haeres: 
permane et audi. 

Hic dies noctesque moror, per omne 
tempus exspecto, cupidus requiro 
quos meo dura cruce quos redemi 
sanguine toto. 

Filii possint ut adire Patrem 
hic meas sedes statui perennes; 
huc tamen mecum quotus ecce quisque 
tendere pergit! 

Sunt tamen quidam mea templa coetu 
(jui pio saepe celebrant: meum Cor 
diceres tanto moderatum amore. 

Heu, miserum me! 

Corde qui toto peramanter arsi 
ut queam verbis sine corde dictis 
atque eis vanis labiisque summis 
mente repleri? 

Non potest guttis sitis ista noctis, 
non micis tantum fames haec levari. 

En, tuo, Antoni, studio rependi 
prorsus anhelo. 

Antonius 

Sufficit, Jesu. Tua vox acerbo 
me dolens vexat cruciatu et angit; 
ne premas oculis letus oculis amaros; 
solve dolorem. 

Visne solari? Cupio levamen 
esse me totum tibi. Vis amari? 

Fax ero flammae crepitantis ardens 
Vis celebrari? 

Quae tui Cordis referat fluenta 
vox mea in gentes tuba erit sonora; 
membra non longo mare, nec fatiget 
terra meatu. 

J e s ii s 

Nec satis. Quoddam mihi majus ibis. 

Te meas sedes statuam, viretum 
dulce eris, sacrum penetrale, laetus 
floribus hortus. 

Hic mihi gratum stare, hic deinceps 
dulce sub tectum fugere; hic per annos 
bis quater (longum neque erit ) libenter 
usque manebo . 

Josephus Matteocci, C.M.F. 

In Collegio Divini Servatoris Professor 
TUSCULI (in Italia) 



AURELIUS AUGUSTINUS 


Solet suavis providentia divina aliis alios temporibus viros suscitare, qui 

fidem veram ab haereticis depravatam defendant et luce superna illustrent, ut 
in Oriente Athanasium et tres Cappadoces ita Augustinum in Occidente. Stirpe 
Poenus lumen hauserat anno 354 Tagaste Numidiae. Pater patricius, officialis, 
benevolo in omnes animo, sed ad iracundiam propensus. Monica mater piissi- 
ma filium non minus spiritu quam came pepererat et in catechumenos coop¬ 
tari • curarat. Tota domus in Deum credebat excepto patre puerque a matre 
verae fidei rudimentis institutus. Praeclarissimis naturae facultatibus instructus 
ludimagistro primis litterarum elementis imbuendus est traditus et post Ma¬ 
dauros in urbem vicinam ad artem oratoriam percipiendam missus. Hic 
poetarum carminibus adeo oblectabatur, ut Didonis mortem non sine lacrimis 
legeret. Addiscebat quoque linguam Graecam, sed eam horrebat. Annum de¬ 
cimum sextum ingressus Tagaste reversus, in domo paterna degit, donec 
pater, gloriae et laudis filii percupidus, sumptus necessarios pararet, ut inter¬ 
missum studiorum cursum in academia Carthaginiensi perficeret. Domi igitur 
dum otio abundat, non aliter ac coaequales praeceps in vitia ruit, sed a matre 
monitus castimoniam a Deo petebat. “Da mihi castimoniam et continentiam, 
sed noli modo. Timebam enim, ne me cito exaudires et sanares a morbo con¬ 
cupiscentiae, quam malebam expleri quam exstingui”. (1) 

Anno 370 sumptibus suppeditatis Carthaginem, Romae et divitiis et studiis 
oratoriis paene aequalem, secessit et a Rominiano cive Tagastiniensi domo, 
sumptu animoque benevolo est exceptus. Quo erat ingenio totum se studiis 
dedit et condiscipulos facile superavit. Honestus quidem specie et urbanus, 
sartagine flagitiorum est abreptus. “Nondum amabam, amabam amare, rui in 
amorem, quo capi cupiebam” (2). Vivebat cum concubina, quod tunc tempo¬ 
ris non inhonestum videbatur, suscepit ex ea filium, Adeodatum, in flore aeta¬ 
tis moriturum, de quo aliquando dixit: “Horrori milii erat ingenium istud”. 

Servabat fidem amicae et tandem matre hortante Mediolani dimisit et dimissa 
nulli alio viro nupsit. 

Dum studiis vacat, pater morbo correptus e vita cessit, cum jactura magna 
et damno Augustini; sed a Rominiano et matre sustentabatur. Triennio post 
accidit ut ei in manus veniret liber Ciceronis Hortensius sive hortatio ad sa¬ 
pientiam, cuius sapientia et eleganti oratione multopere est commotus et verae 
sapientiae siti flagrare coepit. “Quomodo ardebam, Deus meus, a terrenis ad 
Te revolare”. (3) Quare animum ad SS. Scripturas applicabat, sed earum sim- 


1. Confessionum ’.8.c.7. 2. lib. 3.C.I. 3. lib. 3.C.4. 

plicitate offendebatur. Eodem tempore indagandae sapientiae cupidus in Ma¬ 
nichaeorum sectam incidit, “genus hominum carnale et loquax, speciem pie¬ 
tatis prae se ferens”. (4) “Dicebant veritas, veritas et nusquam erat in eis”. Mani¬ 
chaei a Manete Persa (215-275) profecti duo esse principia sibi adversantia, al¬ 
terum lucis, tenebrarum alterum esse dicebant, redimi homines scientia (gno- 
sis), a matrimonio, came et vino esse abstinendum nec culpam nec poeniten¬ 
tiam nec sacramenta agnoscebant. Cultus religionis tantum preces et jejunia 
complectebatur. Utriusque Testamenti scripta spernebant. Quos falsos prophe¬ 
tas Augustinus audiebat et venenum, quod specioso colore pictum propinabant, 
bibit et iis novem annos adhaesit lugente matre pia et filii conversionem a Deo 
flagitante. “Cum pro me fleret ad Te mater amplius quam flent matres cor¬ 
porea funera”. (5) Quae cum aliquando dolorem cum episcopo sancto quodam 
communcasset, ille: “Vade a me, ita vivas; fleri enim non potest, ut fiilius ista¬ 
rum lacrimarum pereat”. (6) 

Augustinus studiorum curriculum Carthagine emensus Tagaste repetiit 
grammaticam potius quam artem oratoriam docturus. Erat inter auditores Aly- 
pius, indolis praeclarae adulescens, quem Augustinus ob virtutum specimina 
summo prosequebatur amore. Nec tamen longiorem in urbe patria traxit mo¬ 
ram, sed studio profitendae rhetoricae incensus Carthaginem se contulit, ubi 
ampliorem docendi palaestram se habiturum sperabat. Quod nactus est. Idem- 
que, etsi dogmata Manichaeorum sequebatur, tamen non ita iis adhaerebat 
quin sensim diffideret. Nulla autem causa vehementius commovebatur quam 
quod obscenos Manichaeorum mores deprehenderat a Christi legibus ipsorum- 
que institutis longe alienos. Accessit ad id quod doctrina ipsa Augustino sus¬ 
piciones praebere coepit. Quas ubi sectae hujus professoribus aperuit, verba 
quidem fecerunt, expedire non potuerunt. Dicebant venturum haud ita multo 
post Faustum antesignanum, qui suspiciones omnes ac difficultates facile eno¬ 
daret. Cujus igitur adventum Augustinus ardenter exspectabat. Florebat Faus¬ 
tus eloquentiae fama. Ideoque Augustinus: “Delectabatur cum multis vel etiam 
prae multis laudabam et efferebam” (7). Aegre autem ferebat nullam sibi esse 
facultatem Faustum publice dicentem interpellandi neque cum eo familiariter 
colloquendi vel disputandi. Data tandem occasione Augustinus, cum Faustus 
nullas difficultates, quibus tantopere premebatur, solvere potuisset, in tantam 
incidit desperationem, ut relicta Carthagine Romam navigare constituerit. 

Quo postquam venit, gravissimo morbo affectus in summo vitae discrimine 
versatus est. Ubi convaluit, discipulos sibi junxit, quos arte oratoria imbueret. 
Sed cum ne mercedem quidem penderent, Mediolanum petiit, quam urbem 
eloquentiae professore carere audierat. Divinae providentiae beneficio 
accidit ut tunc aetatis Sanctus Ambrosius, vir eximie doctus et orator magni- 

ficus, ecclesiam administraret. Augustinum ad ipsum adeuntem paterno excepit 
animo. “Ad eum a Te ducebar nesciens, ut per eum ad Te sciens ducerer” (8). 
Exinde frequens eum ad populum sermones habentem audiebat et sensim veri¬ 
tate delectabatur; sed quantum ab ea amplectanda aberat! Nam quo quis est 
altiori ingenio, eo plures nodos videt et difficultates. Nec sat frequens erat 
copia dubia cum Ambrosio tot tantisque occupationibus distento communi¬ 
candi atque ipsius causae forenses eum multum a veritatis studio avocabant. 

Eodem tempore Manica profugum filium secuta Mediolanum venit Am- 
brosiumque adiit, qui ejus sanctitate multum est motus. Atque quoniam “fa¬ 
cienti quod in se est Deus non denegat gratiam”, Augustinus lente propius ad 
veritatem accedebat. “Cogitabam haec et aderas mihi; suspirabam et audiebas 
me, fluctuabam et gubernabas me, ibam per latam saeculi viam nec deserebas 
me” (9). Lectitabat Sacras Scripturas et gaudum inde capiebat, maxime Pauli 
epistolis. Tamen sollicitudines in dies magis recrudescebant. Tunc velut missus 
a Deo Pontinianus eum invisit narravitque Antonium Aegytiacum plurimosque 
alios relicto saeculo vitam eremiticam ducere ipsosque duos imperatoris offi¬ 
ciales Treveris versantes, postquam haec audissent, spreta militia eundem vi¬ 
vendi modum arripuisse eorumque sponsas his cognitis virginitatem Deo vo¬ 
visse. Quibus commotus Augustinus: “Inter haec verba constituebas me ante 
faciem meam, ut viderem, quam turpis essem, quam sordidus et ulcerosus. Et 
videbam et horrebam... Invado Alypium et exclamo: Quid patimur? Quid hoc 
est? Quid audisti? Surgunt indocti et caelum arripiunt et nos cum doctrinis 
nostris sine corde, ecce ubi volutamur?” (10). Saeva procella orta erat in ejus 
animo. Vehementer inter metum et spem fluctuabat et lacrimarum vim copio¬ 
sam effundebat. Morabatur in praedio amici prope Mediolanum sito. “Ego sub 
quadam ficus arbore stravi me... et dixi Tibi: Tu, Domine, quousque? Ne me- 
nor fueris iniquitatum nostrarum antiquarum... Quamdiu, quamdiu cras et non 
cras? Quare non modo, quare non hac hora finis turpitudinis meae?... Et ecce! 
Audio vocem de vicina domo cum cantu legentis et crebro repetentis, quasi 
pueri an puellae, nescio: “Tolle, lege, tolle, lege”. Arripui codicem Apostoli, 
aperui et legi in silentio capitulum, quo primum ijecti sunt oculi mei: “Non 
in commessationibus et ebrietatibus, non cubilibus et impudicitiis... sed in¬ 
duite D. N. Jesum Christum...” Nec ultra volui legere nec opus erat. Sed 
quasi infusa luce serenitatis cordi meo omnes dubitationis tenebrae diffuge¬ 
runt (11). Solet Deus opus incoeptum perficere. Secessit Augustinus Mediola¬ 
num una cum filio Adeodato et Alypio et, ubi satis doctrina christiana erant 
imbuti, in sollemnitate paschali ab antistite Ambrosio regenerationis sacra¬ 
mento initiati sunt anno 387. “Baptizati sumus et fugit a nobis sollicitudo vitae 
praeteritae... Nec satiabar illis diebus dulcedine mirabili... Quantum flevi in 
hymnis et canticis tuis!... “Tandem navis saevis diu jactata procellis portum 


8. lib. 5.cap.l3. 9. lib. 6.cap.4. 10. lib. 8.cap.7. 11. I.c. cap.12 

subiit. Tandem qui ardenter Deum sitierat, e fonte aquas in vitam aeternam 
salientes potavit. 

Nec multo post in Africam redire constituit. Ostiis Tiberinis dum secun¬ 
dum navigationis ventum opperiebantur, Monica in gravem incidit morbum, 
“Fili, quid hic faciam adhuc et cur hic sim nescio. Unum erat, propter quod 
in hac vita immorari cupiebam, ut te christianum catholicum viderem, prius¬ 
quam morerer. Cumulatius hoc mihi Deus praestitit, ut te etiam contempta 
felicitate terrena servum ejus videam” (12). Mortuam matrem Augustinus amare 
deflevit. “Legat, qui volet et interpretetur, ut volet, et si peccatum invenerit 
me flevisse matrem exigua horae parte matrem oculis meis interim mortuam, 
quae multos annos fleverat, ut oculis tuis viverem, non irrideat, sed potius si 
est grandi charitate, pro peccatis meis fleat ipse...” (13). Quis unquam matri 
suae tam pulchrius posuit monumentum? 

Tagaste reversus, bonis pauperibus erogatis, vitam communem cum aliquot 
sociis ducens eorumque curam gerens, totum se meditationi dabat librisque 
scribendis. Triennium fere in sacro secessu vixerat, cum Hippone Regio frustra 
repugnanas populi voto presbyter nec ita multo post ab episcopo Valeriano 
episcopus est ordinatus anno 395. Quae urbs rustica, divina curante providen¬ 
tia, sedes est facta, unde Augustinus lumen sacrae doctrinae in orbem terrarum 
et in saecula subsecutura solis instar erat diffusurus. Ad mortem usque 28.8.430 
munere episcopali fidelissime est functus servata una cum sociis vita monasti¬ 
ca. Cotidie fere et interdum bis in die verba ad populum facere et pauperes 
omni modo juvare solebat. Ipsumque ut oraculum omnes undique consulebant 
ejusque auctoritas ultra dioecesim et ultra Africam plurimum valebat. Ad us¬ 
que utimum spiritum haereses ac schismata Manichaeorum, Donatistarum Pe¬ 
lagiique luculenter refutabat, adeo ut Hieronymus senex exclamaverit: “Macte! 
Te colit orbis universus. Catholici te fidei antiquae restitutorem venerantur”. 

Interea imperium Romanum in dies magis labefiebat. Rex Alericus Urbem 
anno 410 vastavit, rex Gensericus Vandalos Africam trajecit et florentem pro¬ 
vinciam quasi perdidit. Dum Hipponem obsidet, Augustinus febribus abreptus 
decumbit. Obsecrat multum Deum, ut aut urbem ab obsidione liberet aut 
ipsum placide mori patiatur. Jam audiamus Possidium: “Dicere nobis inter 
colloquia familiaria consuerat post perceptum baptismum etiam laudatos chris- 
tianos et sacerdotes absque digna et competenti paenitentia exire de corpore 
non debere. Quod et ipse fecit ultima aegritudine. Nam sibi jusserat psalmos 
Davidicos, qui sunt de paenitentia, scribi ipsosque jacens in lecto contra pa¬ 
rietem positos intuebatur et legebat et jugiter et ubertim flebat. Et ne intentio 
ejus a quoquam impediretur, a nobis postulavit praesentibus, ne quis ad eum 
ingrederetur nisi iis tantum horis, quibus medici ad inspiciendum intrarent...” 


12 llb. 9. cap. 9. 13. l.c. cap.12. 

(14) Solus cum solo Deo manebat, nil aliud nisi Deum cogitabat, donec die 
28.8.430 annos natus septuaginta sex inter sociorum preces placidissima morte 
animam Deum tantopere esurientem reddit. “Inquietum est cor nostrum, donec 
requiescat in Te”. In hanc requiem est ingressus. 

Jam quid de ejus scriptis dicam? Undecim volumina complectuntur. Fons 
uberrimus, unde posteri pleno haustu potabant et etiamnunc potare solent. 
Maxime autem animum percellit, quod, praeter majoris ponderis opera, cetera 
omnia “ex tempore” dicebat, excepta tamen a notariis et stenographice nota¬ 
ta. Augustinus est fertilissimus omnium Patrum occidentalium scriptor et saga¬ 
cissimus, psychologus admirabilis, arcana animi sua luce illustrans. “Nosse 
Deum et animam meam”. Celebrabantur et celebrantur “confessiones”, scrip¬ 
tae circiter anno 400. Sunt “autobiographia” omnium celeberrima, excellens 
religione, simplicitate et veritate. Quasi de more “confessionis publicae” auc¬ 
tor describit, quomodo Deus ipsum ex abysso miseriarum et dubitationum, 
erroribus, imaginationibus Manichaeorum somniisque Platonicis eripuerit, ab 
inhonestis impudiciatiarum vinculis, quibus obstrictus diu misere jacebat et 
gemebat, Iiberarit et christiane veritatis ac Sacrarum Scripturarum divitias, 
quas caece ignorasset, aperuerit. 

Cum auctor in confessionibus animae suae pugnas et gratiae victoriam 
depingat, alio eoque grandiori opere “de civitate Dei” inscripto gratiam divi¬ 
nam per totam populorum historiam vigentem et vincentem fuse et alte des¬ 
cribit. Veluti positus in vertice montis Graeciae, Italiae Urbisque culturae 
splendorem jam pallescentem et florescentem Christi religionem —civitatis Dei 
— gloriam et ejusdem pugnas et triumphum in saeculorum fine prospicit. 
Quod opus non immerito prima “philosophia historiae” vocatur, sed potius no¬ 
men “theologiae historiae” meretur. Coepit opus grande annos natus quinqua¬ 
ginta novem et demum post annos tredecim perfecit. Est auctoris senis testa¬ 
mentum et ejusdem summa scientiae, peritiae et prudentiae nec ullum opus 
tantum in saecula insecutura valebat nec ullibi alias auctor tantam scientiarum 
copiam, tam acrem intellectum, pectus tam ardens, tam elegantem orationem, 
tantam venustatem Platonicam, denique tantam praedicatoris christiani gran¬ 
ditatem ante oculos ponit. Terminatque opus praeclarissimis illis verbis: “Ibi 
vacabimus et videbimus et amabimus, amabimus et laudabimus. Ecce quod 
erit in fine sine fine. Nam quis alius noster finis est nisi pervenire ad regnum, 
cujus nullus est finis”. Quaere ubi pulchrius quid invenias. 

“Augustinus, quod genus scribendi spectat, est scriptor maxime grandis 
et praeteritos vincit et posteros omnes”. Ita Norden, doctissimus philologus, in 
“Antike Kunstprosa ii 621”. In operibus, quae civibus eruditis dedicat, et stilo 
classico et quantum fieri potest sermone classico utitur. Sed cum verba ad 

populum facit —erant cives simplices, mercatores et piscatores— ita loqui so¬ 
let, ut aures et pectus movent. Multus est in adbibendis “sententiarum paral- 
lelismis” et “homoioteleutis”. Id enim erat mos aetatis auctoris. Ponamus pau¬ 
ca. “Ubi amatur, ibi non laboratur, etsi laboratur, labor ipse amatur”. “Ceci¬ 
dit homo miserabilter, descendit Deus misericorditer”. “Qui te creavit sine te, 
non te justificat sine te. Fecit nescientem, non justificat nisi volentem”. “Da, 
Domine, quod jubes et jube quod vis”. “Deus impossibilia non jubet. Sed ju¬ 
bendo postulat, facere quod possis et petere quod non passis et adjuvat, ut 
possis”. “Non frustra fatigatur virtus Dei, per quem fatigati recreantur. Quo 
praesente firmamur, quo deserente fatigamur”. “Noverim Te, noverim me, ut 
plus amen Te et magis contemnam me”. Quae summa ejus scientiae. “Qui 
mortem nostram moriendo destruxit et vitam resurgendo reparavit”. “O omni¬ 
potentia nascentis! O magnificentia de caelo ad terram descendentis!” “Senex 
puerum portabat, puer autem senem regebat”. 


Infirma utebatur valetudine et ex pulmonibus laborasse videtur. Erat vir 
ut ita dicam “musicus”, quod facile ex ejus verbis cognoscas. Quantopere 
amabat scribere et, cum tot occupationibus distineretur, noctu tantum ei lice¬ 
bat. Effusus in omnes amore paterno linguam caute custodiebat. Quare non 
mirum est quod in mensa insculpsisset: “Quisquis amat dictis alienam rodere 
vitam, hanc mensam vetitam moverit esse sibi”. Sancto vere dignum. Nec piger 
erat in scribendis epistolis, quarum permultae ad nos venerunt. Nec versus 
scribebat nisi Psalmos in Donatistas haereticos “abecedarium”, ut homines fa¬ 


cilius memoria tenerent. (Migne P.L. XLIII 23-32). Mortuus adhuc loquitur et 
loquetur, donec stabit orbis terrarum. Quo melius terminem commentum nisi 
illis immortalibus verbis: “Fecisti enim nos ad Te, Domine, et inquietum est 
cor nostrum, donec requiescat in Te”. (Conf. lib. 1. cap. 1). 

L. Senecae mortui annus bis millesimus hoc anno agitur. — 

Cumm anno 65, Nerone imperante, Lucius Annaeus Seneca animam reddisset 
litterarum latinarum cultores praesertim hispani, bis millesimum annum Cor¬ 
dubensis philosophi mortis agentes, studiose parantur ut L. Senecam —gravis¬ 
simum Occidentis antiqui intelligendi auctorem— amnibus officiis et laudibus 
prosequantur. Accipe, lector, themata seu commentationes quae de Seneca a 
sapientibus evolventur: 

De pondere et Senecae momento; de philosophi hispani in Patres Latinos 
(in Tertullianum, Lactantium, S. Hieronymum, Ambrosium cet.) efficacitate; 
de anthropologia Senecae, qua exquiri possunt problemata historica nondum 
soluta; de Seneca primo scriptore qui affirmat servos esse manumittendos. 

Institutum cui inscriptio “Luis Vives” et “Consociatio Hispana Philoso- 
hhiae”, sibi proponunt Senecae mortis anniversarium in lucem proferre. 

V. P. Anchieta e 1 e g a n t i s s i m u s poeta latinus 

indiorumque Brasiliensium Missionarius, plus quam quattuor abhinc saecula e 
vita egressus (1534-1597), a cl. P. Patricio O.C.D. in Seminario Dioecesano ad 
Teneripham professore vivus hodiemusque redditus est. Hae fuerunt lucubra¬ 
tionis partes quibus patefactum est P. Anchieta virum fuisse ad carmina con¬ 
denda natum: 

Prima pars: P. Anchieta duo panxit maximi momenti poemata: “De gestis 

Mendi de Saa” et “Poema Marianum ”. 

Secunda pars P. Anchieta summus est poeta latinus ad Virgili modum di¬ 
cendi accedens. 

Tertia pars: Exponuntur ac perpenduntur ejus operum virtutes: a) de metri¬ 
ca Anchietana, n) de grammatica, c) de oratione figurata, d) de 
stylo. 

Quarta pars: De anthologia P. Anchieta operum. 

Ex brevi indice quem offerimus colligere possumus scitissimam fuisse si- 
mulque subtilem commentationem quam ae P. Anchieta cl. P. Patricius habuit. 
Quae omnia ad P. Anchieta litterarum latinarum cultorem vividam recordatio¬ 
nem faciendam, lectoribus libentibus animis significamus. 

Inventa archaeologica. 

In pago “Cotj” nomine, qui ad Murciam in Hispania situs est, imaguncula 
Mercurii inventa est duodecim centimetra alta quae ad Romanorum domina¬ 
tum pertinet. Statua alis ornata est marsupiumque manibus tenet quo palam 
fit ut de commercii deo agatur. Periti post operosas archaeologicas pervestiga¬ 
tiones pro certo habent sub vico “Coy” antiquitus urbem fuisse ibericam su¬ 
pra quam urbs romana exstructa fuit. 

—In jugo montis Sanctae Teclae —praeclarissimi montis in regione Gallae- 
ciorum— ab opificibus amphora suffossa est septuaginta centimetra alta, alia¬ 
que fragmina quae in Museo cujus nomen “Associatio pro monte Santae Te¬ 
clae” asservantur. 

—Dum ab agricola in vico qui appellatur “Gerp” ad Ilerdam, rus com¬ 
planatur, necropolis inventa est quae ad aetatem vulgo ferream —octingentos 
abhinc annos ante Cr. natum— referri videtur. 

Praeclaro archaeologo Rodriguez Pita Merce moderante, qui membrum est 
“Instituti Studiorum Ilerdensium”, campus tumulorum et urnarum, quae ad 
triginta fere accedunt, suffossus est. Quibus effossis, licet nobis asserere pla¬ 
niciem prope Ilerdam patentem, principem esse paeninsulae Ibericae regionem 
quae diligentius a peritis recognita est quo ad “aetatem ferri” pertinet. De 
quibus, hac oblata occasione, nonnulla summatim, lector humanissime, audi: 
Investigationes archaeologicae ad Ilerdam inceptae sunt anno 1958 quo ex¬ 
quisitus est campus cui nomen est “Pedrera”, anno 1963 loco cui titulus “Ro- 
ques de Sant Formatge de Serds” effoso, permulti maximi momenti tumuli in¬ 
venti sunt; posterius aliae regiones ad Alcolea de Cinea, Fraga, Llardecans 
fossae sunt; quibus est inscriptio Vilaseca I, II, III, IV, V... 

Quae omnia inventa si lustrare cupis, Museum provinciale Ilerdae situm 
adi, animumque tuum admiratione rerum antiquarum afficies. 

—Ad urbem Bonnam, Germaniae occidentalis caput, effossionibus factis, 
imago mira arte efficta inventa est, qua exprimitur familia romana ad mensam 
sedens, eaque ad saeculum II ante Ch. n. pertinere videtur. Id tamen quo prae¬ 
sertim archaeologi affecti sunt admiratione, umbella seu umbraculum est quod 
supra capita edentium expanditur. Qua umbella suffossa, quaestio a peritis 
movetur num umbella a Romanis inventa sit? Res sub lite extat. Apud Aristo¬ 
phanem ( Aves 1508 et 1550) de umbraculo (graece oxidSeiov a vocabulo axia 
— umbra) fit sermo. Hoc instrumentum a Romanis postea adhibitum est “soli 
et pluviae arcendae” juxta Forcellinium. Umbella revera ab ancillis romanis 
gestata —ita amphoris antiquis exprimitur— supra caput matronarum expan¬ 
debatur. Apud Martialem (14,28) legimus: “ Accipe, quae nimios vincant um¬ 
bracula soles”. Juvenalis poeta (9,50) umbellam quoque commemorat. 

Umbella ergo ab antiquis adhibita est ut a pluvia et sole sese defenderent. 
Cujus rei hoc simulacrum in Germania effossum testimonium edit. Alia subti¬ 
lia peritis relinquamus. 


Vir literatissimus Franciscus Aloise politusque poeta latinus: 

multoties nobili lauro coronatus, cujus carmina —difficili quadam facilitate 
composita— auribus teretibus sunt apta, poemata graeca ex lingua latina et 
italica conversa, in lucem nunc edidit, quo ostenditur cl. v. Franciscus Aloise 
cum latinas tum graecas litteras aeque amplexatus, poeta esse perfectus. Epi¬ 
gramma legite quod simplicitate plenum Francisco Rebelo Gonzalez in Lusi¬ 
taniae studiorum universitate professori dicatum scripsit: 

Gratulor et grates mille rependo tibi. 

Grato animo libros accepi, docte poeta. 

Quod poeta ipse noster ita in linguam graecam convertit: 


IXcQov |3tj3Xioy;, Xqisoivoc asi5s. 
otqyaipou, uqdXa; xat yd pt xa; ooi Syu>. 

Cimus. Vir J. Pijoan in rebus Archaeologicis versalissimus, 

affirmat ritum antiquissimum apud Cretenses adhibitum, qui est inscriptio 
“ taurokathapsia” (vox promanans a verbis graecis -caupo z taurus et = xa&dx-cco = 
tangere, offendere ) nostris diebus adhuc extare... Juxta J. Pijoan antequam 
taurus ad aram mactabatur, ut di placarentur, antistita, adolescentibus seu 
xoopo t circumdata, nodoque rituali caput ornata, taurum agitabat, id est plus 
faciebat minusve quod nostra hac aetate taurorum agitatio dicitur. 

Gnossi picturae feminarum inventae sunt quae tauros —ut nostri taurarii 
priusquam mactantur, eludunt. Ex quibus peritissimus vir Carolus Aloisius 
Alvarez colligit taurum significare virilitatem —vim procreatricem—, taura- 
rium vero quid femininum... Qua de causa cl. v. Vincentius Zabala, quoad nos¬ 
tros taurorum cursus attinet, agitatorem affirmat vestimentis splendentibus in¬ 
dutum, comisque ornatum, feminam mactatorem antiquam commemorare; 
ideoque viribus tauri hasta spiculisque imminutis, taurorum agitationem ener¬ 
vari... 

Diem supremum obiit 

Pampilone in Hispania cl. P. Henricus Martija, C.M.F. amicus sodalisque nos¬ 
ter, qui aetate florens non solutam modo orationem excoluit, verum etiam poe¬ 
ta latinus in primis fuit elegantissimus, cujus facilitas, concinnitas, modus di¬ 
cendi pressus aliaeque virtutes neminem eorum qui de facie eum novimus fu¬ 
giunt. Poetam exstitisse P. Henricum praeclarissimumque poetam sine dubio 
asserere possumus, cui fuit propositum Horatium imitari atque exprimere. Pa¬ 
laestram Latinam consule venustaque, lector, invenies carmina quae tibi ma¬ 
ximo erunt oblectamenta. 

Lege exempli gratia carmen quod inscribitur “ Columnam ducem habe¬ 
mus” cujus hoc est initium: 

Qui cupis hispanos fines lustrare, viator, 
si libet, ad fluvii litora siste pedem. 

Ecce vides urbem egregiam quam rex fluviorum 
perluit undanti clarus Hiberus aqua. 

(Pal. Lat. N. 59, mens. Januario-Februario, ann. 1940) 

vel primam stropham poematis “Pio XII Pontifici Maximo” dicati: 

Salve quem ovilis constituit ducem 
Christus Redemptor, teque per ardua 
mundi viarum jussit agnos 
pascere et ad patriam referre. 

(Pal. Lat. N. 73, mens. Majo et Junio, ann. 1942) 

In pace ergo quiescat qui pro cultu latino fovendo, pro animis verbum 
Dei praedicando servandis, totis viribus adlaboravit. 


Jesus Aramendia, C.M.F. 

In Seminario Claretiano Professor 
BARBASTRI (in Hispania) 

Aladar von Wesendonk, Geister Bran- 
dys Cocktails. Heimeran, Munchen, 
1963, 238 pdg. 

Editores Domus Librariae Heimeran 
qui ita in edendis classicis scriptoribus 
peritissimi videntur tanquam si e pris¬ 
cis amphoris antiqua vina in vasa no¬ 
va transfunderent, parvo nunc volu¬ 
mine nobis praebent summam quan- 
dam formularum ad varie parandas 
potiones ex permixtione liquorum, vi¬ 
norum, sucorum, herbarum, cetero- 
rumque, quas exquisitissimum subti- 
lissimumque palatum suaviter degus¬ 
tet. 

Aladar von Wesendonk —qui librum 
paravit— praeterquam sollertissimus 
in hujus modi permixtionibus quae 
vulgo “cocktails” dicuntur, est etiam 
homo salsus atque festivus, qui nobis 
pocula cum sapidis mixturis sapidis- 
que verbis largitur: “Hoc libro, bibule 
amice, dilectissime Thebane (?), scien¬ 
tiam bene potandi invenies in papyris 
reconditam novoque capite auctam”. 

Hujus libelli ope reperies permixtio¬ 
nes omne genus quae ab hominibus 
omnium gentium sunt excogitatae 
quaeque in familiaribus coetibus om¬ 
nium mirationem facient convivisque 
vel amicis in deliciis erunt. 

Marianus Molina, C.M.F. 

Byrne, Th. P. — Facete dictum. The 
Classical Bulletin, St. Louis Univer- 
sity, St. Louis, Mo. (Indiana), 1953, 

pp. 80. 

Hoc opusculo continentur viginti 
breves narrationes latine conscriptae, 
cum notulis anglicis, quo qui latinae 
linguae dant operam facilius perci¬ 


piant. Narrationes lepidae quidem sunt 
et variae; sunt praeterea optime et 
colore latino exaratae; unde non est 
ambigendum eas pueris et adulescen¬ 
tibus in deliciis fore. Vocabularium, 
quod in fine operis est (pp. 42-79), ad¬ 
jumento quidem erit ut auctor finem 
optatum melius adipiscatur. Sunt 
menda nonnulla, ut ex. gr. in pagina 
7, nunita pro nuntia. Ceterum opus¬ 
culum magnopere commendandum 
credo, ut in scholis pueri nostri lin¬ 
guam latinam quasi ridendo discant. 

J. Jimenez Delgado, C.M.F. 

Heinz, Annemarie. — Der Wortschatz 
des Jean Mielot. Wilhelm Braumii- 
ller, Wien-Stuttgart, 1964, pp. 152. 

Opere quod ante oculos habemus 
continetur dissertatio ad Lauream in 
Facultate Philosophica Vindobonensi 
obtinendam. In ea Joannem Mi61ot 
scriptorem gallum et clarum saeculi 
XV interpretem auctor proponit, prae¬ 
sertim in operibus, quibus indices 
sunt: Miroir de la Salvation humaine, 
Miracles de Notre Dame, Proverbes se- 
lon l’ordre de I’ABC. Advis directif pour 
faire le voyage d’oultremer. 

Auctor verba imprimis ab interpre¬ 
te usurpata inquirit tum qua<e Latini¬ 
tatem quandam redoleant tum cetera 
quae sensum singularem exprimant, 
singulaque diligenter confert cum aliis 
verbis gallicis magis in usum; nec loca 
scriptaque praeteriit ubi haec singula 
verba adhibentur. Est re vera opus 
magni laboris, quod iis praesertim qui 
romanicis studiis dant operam multum 
prodesse potest. 

J. Jimenez Delgado, C.M.F. 

X. Ziegler - W. Sonthiemer, Der klei- 
ne Pauhj Lexikon der Antike. Alfred 
Druckenmuller Verlag, Stuttgart, 
1962-64; Lieferung 1-6: Aachen — 
Coloniae. 

Quamquam sub indice Parvi Lexici 
hoc opus vulgatur, parvum tantum est 
si cum magno lexico a Pauly et Wis- 
sowa edito conferas; sed re vera non 
parvum sed magnum est, et pagina¬ 
rum mole et rerum pondere. In eo 
enim continentur ea omnia quae qua¬ 
cumque ratione ad antiquorum classi¬ 
corum scientiam pertinent, eaque non 
obiter et cursim ex magno illo lexico 
desumpta, sed ex integro elaborata et 
accurate disposita a sapientissimo quo¬ 
que in singulis rebus viro. Habes ex. gr. 
vocem “Cicero” a cimo. Carolo Biich- 
ner presse et enucleate per columnas 
1174-1186 explanatam, cum notitia, in 
fine vocabuli, eorum operum majoris 
momenti et recentium quae ad rem 
pertinent. Habes praeterea alias vo¬ 
ces, ut Aberglaube, Accius, Achileus, 
Alexandros, Apollonios, Athenai (cum 
tabula picta hujus notissimae civita¬ 
tis), Augustus (nihil de Aurelio Augus¬ 
tino quia, Lexicon ad ejus aetatem 
non pervenit), Basileios, Brintannia, 
Campania, quae mihi melius explana¬ 
tae visae sunt, quamvis ceterae voces 
laude quoque dignae sint. 

Unde non possumus non commen¬ 
dare magnopere hoc, ita dictum, Par¬ 
vum Lexicon, iis omnibus qui in litte¬ 
ras vel disciplinas classicas in qua¬ 
cumque earum dicione enixe incum¬ 
bunt. 

J. JlMENEZ DELGADO, C.M.F. 

Aramendla Segura, Jesus, C.M.F., Ro¬ 
ma, Gentium Domina. Tercer Curso 
de Latin. [ Latium : Gramatica y 
Textos Latinos, obra preparada ba- 
jo la direccion y con la colabora- 
cion dei P. Jose Maria Mir, C.M.F.] 
Coculsa, Madrid, 1964, pags. 294, 
25x19 cmm. 


Latium, opus quod, Josephi M. Mirii 
consilio et opera. Palaestrae Latinae 
scriptores novam rationem et viam 
linguae latinae, ad normam Consti¬ 
tutionis Apostolicae “Veterum Sapien¬ 
tiam” prosequentes, recens edendam 
constituerunt, nunc demum tertio vo¬ 
lumine auctum et ditatum est cura et 
sollertia Jesu Aramendia, barbastren- 
sis magistri, confecto. 

Plura in hoc volumine placent. Pla¬ 
cet in primis totius operis consilium 
et ratio, placet et ipsius operis ad un¬ 
guem effectio, placet et accurata re¬ 
rum et imaginum dispositio, placent 
omnia et singula, sive litterarum for¬ 
ma, convenientia, mensura, sive nobi¬ 
le chartae genus, sive typographorum 
sollicitus et perfectus labor. 

Primas in singulis lectionibus fert 
partes vivida itineris descriptio. Duo 
pueri —Lucius et Quintus— iter insti¬ 
tuunt ut totum Romanum Imperium 
peragrent et cognoscant. Ostia pro¬ 
gressi in Siciliam pergunt; transiliunt 
in Africam, Hispaniam percurrunt et 
Galliam; Romam redeunt unde iter 
prosequuntur ad Italiam et Graeciam, 
tot antiquorum monumentis, civitati¬ 
bus, notitiis ditissimas regiones, ipsi 
per se cognoscendas. Haec itineris des¬ 
criptio, quae varia est nitidaque auc¬ 
toris ingenium maxime commendat 
et pueris in deliciis erit. 

Ex hac itineris historia seu descrip¬ 
tione gramaticales regulae depro¬ 
muntur, quae ansam praebeant et 
Grammaticae et variis exercitiis, quae 
ut lectione, scriptione, colloquiis pueri 
quasi per jocum sensim sine sensu ad 
cognitionem et usum latinae linguae 
perveniant. 

Neque tantum latinam linguam cu¬ 
rat auctor. Variis notulis et imagini¬ 
bus apte per totum opus dirpersis, in¬ 
tendit etiam ut alumni in Geographia 
antiquorum populorum, in institutio¬ 
nibus, praesertim in historia, in arte, 
in litteris latinis apprime versati 

exeant, unde praecipuorum latinorum 
scriptorum non tantum selecta loca 
vertenda proponuntur, sed etiam sum¬ 
ma ipsorum vitae et operum hinc illinc 
traditur cujus ope ad cognitionem 
singulorum eorum facile pueri ducan¬ 
tur. 

Ut in omni humano labore, sunt et 
in hoc opere nonnulla menda seu 
errata, nonnulla etiam quae in poste¬ 
rioribus editionibus in melius erunt 
ducenda; quod tamen non obstat quo¬ 
minus opus magistri Aramendia om¬ 
nino laudandum et commendandum 
omnibus enixe et magno animi gaudio 
proponamus. 

J. JlMENEZ DeLGADO, C.M.F. 

Chauchard, Paul. — EI ser humano 

segun Theilhard de Chardin. Bar- 

celona, Editorial Herder, p&g. 229. 

Nemo est qui ignoret Patrem Teil- 
hard de Chardin virum esse magna 
sentiendi praeditum virtute; sed cum 
modus quaestionum porponendi et In¬ 
vestigandi a scientiflcis vere novus 
ducatur, doctrinaque ab eo proposita 
cum doctrina quam a majoribus acce¬ 
pimus confligere videatur, nostrae 
aetatis philosophi clarum v. Teilhard 
de Chardin insimulant quod ex cam¬ 
po scientifico, in quo ille maxime emi¬ 
net —ut ita dicamus— excedens, phi¬ 
losophus mediocris reddatur. Quare 
doctori Paulo Chauchard biologo et in 
re physiologica peritissimo propositum 
hoc libro fuit efficere ut doctrina Pa¬ 
tris Teilhard non tantum non dam¬ 
nosa, sed contra utilis esset et aesti¬ 
matione digna. 

En, lector, septem ex quibus liber 
constat quaestiones: 

I. —La fenomenologia cientifica, su 
naturaleza y su espiritu. 

II. Fenomenologia cientifica de la 
conciencia. 

III. Fenomenologia cientifica de la 
evolucion biologica y de la historia 
humana. 


IV. Fenomenologia cientifica y re¬ 
ligio». 

V. Fenomenologia cientifica y flio- 
sofia tomista. 

VI. EI realismo de Teilhard, el pro¬ 
blema dei mal y la esperanza cristia- 
na. 

VII. La resacralizacion de un mun¬ 
do profanado. 

Clari viri Chauchard subtile opus 
non tantum eorum qui his rebus va¬ 
cant intererit, sed etiam omnium qui 
nostro tempore vitam agunt. 

Jesus Aramendia, C.M.F. 

Zuccarelli, Ugo. — Antologia Taci- 

tiana, introduzione e commento; 

Carlo Signorelli editore, Via Carlo 

Botta, 16, Milano, pag. 130. 

Doctissimus Ugus Zuccarelli apud 
litterarum latinarum cultores ex scrip¬ 
tis suis maxime notus, opusculum 
breve legentibus praebet, quod mag¬ 
nae sane utilitati et adjumento cum 
magistris tum alumnis fore speramus. 
Liber constat duabus partibus: prooe¬ 
mio (pag. 7-27) et Taciti textu (pag. 
29-130). In prooemio summatim facta 
afferuntur quae maxima arte ratione¬ 
que vere scaenica Tacitus in 
Annalibus describit. In altera libri 
parte loci ex Annalibus a cl. v. Zuc¬ 
carelli excerpti ad Neronis vitam 
spectantes, proponuntur cujus trucu¬ 
lentia et trucidatio signa fuerunt im¬ 
perii ejus propria (Hinc prima mali 
labes!) 

Taciti textus permultis eisque uber¬ 
rimis commentariis historicis, litte¬ 
rariis, grammaticis ornatur ita ut 
plus quam dimidia libri pars notulis 
dicetur. Quibus commentariis Taciti 
historiarum loci a docto v. Zuccarelli 
collustrati, non tantum faciles sed 
etiam amoeni —cum Neronis res ex 
sua vi animum commoveant— ad 
conversionem redduntur. 

Servator Aguirre, C.M.F. 

Zucchelli, Bruno. — VI10KPITH—, 
Origine e storia dei termine; Istitu- 
to di Filologia classica, Genova 
1962; pdg. 111. 

Ut auctor Ipse in praefatione asse¬ 
rit de vocabulo agitur graeco quod a 
scriptoribus antiquis varia significa¬ 
tione usitatum est; ideoque difficile 
est rem plane, distincte definire. 

Et in primis cl. vir Brunus Zucchelli 
totis viribus exquirit quid verbum hoc 
apud Homerum valeat (pag. 9-27). 
Quod ut assequatur, locos affert Ho¬ 
meri scriptorumque de re testimonia 
sive antiquorum sive hujus aetatis 
subtiliter aestimat atque judicat. Jux¬ 
ta cl. auctorem Zucchelli vocabulum 
aTtoxpixij; (quod ad verbum uxoxpiW 
9ai pertinet), hanc habet significatio¬ 
nem: “esprimere un judizio” (xpixes- 
H in base ad una intima e me¬ 
ditata convizione (&*<>-,. In capite n° 
(pag. 29-55) agitur de usu vocabuli 
oroxpixrj; in tragoedia classica; in 
capite IH° (pag. 57-73) de proprietati¬ 
bus praecipuis quibus oxdxpwt c 
dramatica induta est deque vocabuli 
usu in arte rethorica quaestio agita¬ 
tur; in capite IV° (pag. 75-96) de nova 
significatione disseritur quam voca¬ 
bulum uxoxptxjj; accepit (“Wdea 
della simulazione”) quaeque latinae 
linguae Christianae opera in hodiernis 
linguis invecta est. 

Fasciculus absolvitur ditissima bi- 
bliographia (pag. 99-103) quo plus 
quam centum libros de re auctor lec¬ 
tori offert, et amplissimo locorum in 
fasciculo commemora tr ua indice 
(pag. 105-109). 

Cimo, auctori Bruno Zucchelli ex 


animo ergo gratulamur quod parvo li¬ 
bro operam dedit ut quaestio haec de 
vocabuli axoxptxTj; significatione 

“su basi il piu possibile sicure” expe¬ 
diret. 

Servator Aguirre, C.M.F. 

Dal Santo, Luigi. — Cammei Pasco - 
liani; Biblioteca de la rivista di 
Studi Classici edita e diretta dal 
prof. Vittorio D’Agostino, Torino 
1964, p&g. VII-XLVI et 1-253. 

Optimo hoc volumine carmina colli¬ 
guntur a Joanne Pascoli, qui e vita 
anno 1912 discessit, condita; poetam 
illum dico praeclarissimum qui quo¬ 
dam quasi divino instinctu afflatum, 
ad Camenarum domum animos poe¬ 
matis silis trahit. 

Cum vero melica poemata Pascolia- 
na in tres series sint dispertita, quibus 
nomen “Cammei”, “Gemme” et “Car¬ 
mina”, hoc libro unum et viginti 
poemata brevia ab Aloisio dal Santo 
praebentur lectori, seu ea quae ex 
quattuor ad viginti et unum versus 
complectuntur. 

Libro praemittitur praefatio (pag. 
VII-X) qua proponitur ratio atque 
finis libri, alterum sequitur prooemium 
(pag. XI-XLV) ubi de ordine, chrono- 
logia, compositione, de legibus metri¬ 
cis, de carminum inscriptionibus, de 
argumento, de mira carminum pan¬ 
gendorum Pascoliana arte scite dispu¬ 
tatur. Pars quae ad cimi, paetae Pas¬ 
coli carmina exponenda, perpendenda 
et commentariis collustranda dicatur 
(pag. 1-253), optima est, nostra sen¬ 
tentia, et digna quam omnes littera¬ 
rum latinarum cultores maximis lau¬ 
dibus cumulent. Unum et viginti poe- 

mata libro continentur, quorum quod¬ 
que hac via et methodo enodatur: Pro¬ 
ponitur primum carmen sive latinum 
sive graecum quod sequuntur adnota- 
tiones de re metrica, de lexico, de 
verborum proprietate, de elocutionis 
ratione, de poematis explicatione et 
appendix qua poema Pascolianum 
conversionibus sermone italico factis, 
bibliographia aliisque explicationibus 
illustratur. Commentarium de elocu¬ 
tionis ratione seu de re stilistica ma¬ 
xima cura, arte et amore a cl. v. Aloi- 
sio dei Santo exaratum, studiosos — 
in quorum numero referimur— maxi¬ 
me juvabit. 

En nobilissimi illius poetae Joannis 
Pascoli, qui Vergilii et Horatii fuit 
aemulus, melicum poema cujus venus¬ 
tatem, artem, musicam ipse percipies: 
Decidit assidue lentissima nocte silenti 
nix: audi, lenis sub tecto cista movetur. 

Parvulus inf elix luget digitumque la- 

[bellis 

sugit; anus cantat... sustentat dexte- 

[ra mentum... 

“Multa rosa est” cantillat anus “sunt 

[lilia multa. 

Non procul a lecto viridis, puer, hor- 

[tus odorat”. 

Ecce puer viridi sensim obdormiscit in 

[horto: 

lenta cadit tenebris intentis assidue 

[nix. 

Quare de volumine hoc in lucem 
edito grates cimo. Aloisio dal Santo 
persolvamus maximas, cum utilissi¬ 
mum idque jucundissimum litterarum 
latinarum amatoribus ducamus. 

Jesus Aramendia, C.M.F. 


Universita di Genova - Facolta di 
Letteke. — Lanx satura Nicolao 
Terzaghi oblata, Istituto di Filolo- 
gia classica e medievale, 1963. Fra- 
telli Pagano, Tipografi editori, Ge¬ 
nova, via Monticelli, 11. Pag. 354. 

Agitur de miscellaneis philologicis 
cl. professori Nicolao Terzaghi “insig¬ 
ne figura di studioso e di maestro” di¬ 
catis, cujus animi ardor et studium 
per totam vitam in scientias philolo- 
gicas et institutionem juvenum inde¬ 
fesse incubuit. Qui vir ita fuit praes- 
tantissimo ingenio praeditus ut faci¬ 
nus difficile esse videatur opus cl. v. 
Nicolai describere, nam de litteris 
graecis, de philologia Byzantiorum, de 
textuum critica, de metrorum ratione 
summa eruditione disputavit, multa 
acumine suo collustravit. 

Nonnullae libri praecipuae commen¬ 
tationes lectori offerimus: 

M. Bonaria, Nicola Terzaghi; G. Ba- 
rabino, Saggio di bibliografia sui Dys¬ 
colos di Menandro; G. Bartolini, La 
lettera prefatoria di Irzio all’ VIII li¬ 
bro di B.G.; M. Bonaria, Ad alcuni 
frammenti saffici “incerti libri”; H. 
Delia Casa, Vindiciae Archilochiae: P. 
Giuffrida, I due proemi dei De inven¬ 
tione; V. Longo, Deus ex machina e 
religione in Euripide; I. Mariotti, Ho¬ 
rret et alget; C. Pasqual, Papiri ine¬ 
diti genovesi; M. Zicari, Note a Pe¬ 
tronio e a Marziale. 

Servator Acuirre, C.M.F. 

Forsitan credideris ingenuo animo priscum cultum qui apud veteres ho¬ 
mines in usu fuerit, e conspectu nostro prorsus evanuisse, incredulusque arri¬ 
seris cum te certiorem fecerim multa quae nostra hac aetate nova ducuntur, ea 
ab antiquis jam adhibita esse... Scias oportet homini a priscis temporibus 
vitam quam optime vivere placuisse. 

En curiositatis vel amoenitatis causa nonulla antiqua quae nova hodie 
aestimantur: 

Duo milia abhinc annorum naves fuisse constat quae etsi non celeritate, 
luxu tamen quidem navibus hodiernis longe praestare videntur. Navis enim illa 
Ptolomaeis ingens sex mille remigibus, quadringentis servis instructa erat. 
Varias habebat aulas, cenacula, oecos; navis haec —visu digna— bibliotheca 
ornata erat, viridario, piscina, fontibus, arboribusque florentibus. Cui similis 
navis fuit Hieronis Syracusarum regis. 

Nuntii qui per telegraphum hodie mittuntur, ignium signis antiquitus fie¬ 
bant. Qua ratione Ilii casus —plus quam tria milia abhinc annorum— Graecis 
transmissus est. Gentes quoque persae fumi signis litterarum ordinem excogi¬ 
tarunt. 

Cursus publicus per aeriam navem, ante quinque mille annos ab Aegiptiis 
inventus per columbas nuntias perfectus est. Quae columbae summa celeritate 
unoque volatu sexcentorum chilometrorum iter faciebant. Hoc transmisionis 
instrumentum tanto fuit antiquis commodo ut et a privatis adhibitum sit. 

Urbes floruerunt magnae —Athenae, Roma, Babylon— nostras civitates 
luxu aemulantes, quae septem immo constabant contabulatis. Tyri et Sidone 
domus fuerunt quae decem contignationibus erant instructae. 

Romae nobilium domus aeris calidi via hiberno tempore incalescebant. Ho¬ 
rologia excitatoria, pupae luteae, tachygraphia in usu quoque erant. 

Summatim multis quae hodie unice nostra, vereque aestimantur nova, an¬ 
tiqui homines utebantur. 

Est quod priscas illas gentes hujus aetatis homines summo honore prose¬ 
quamur. 


Jesus Aramendia, C.M.F. 

TITULUS 

SEPULCRALIS 

Semiramis Assyriorum regina, 
suo sepulcro haec verba inscul¬ 
pere jussit: 

—“Quisquis pecuniis eget, hoc 
aperiat sepulcrum, divitiarum¬ 
que copiam inveniet”. 

Darius inscriptione allectus, 
sepulcrum aperiri jusit haec- 
que verba in lapide vidit ins¬ 
culpta: 

—“Nisi cor tuum insatiabili 
rerum cupiditate torqueretur, 
sepulcra non peteres ad mortuo¬ 
rum quietem violandam”. 

DEOGRATIAS MOSAKA 


GEMMAE TANTUM 

Arabs quidam iter per deser¬ 
tum faciens, aberravit; qui cum 
quattuor dies non manducasset, 
redactus eo est ut fame periret. 

Ad puteum casu, quo viatores 
adaquare camelos solebant, par¬ 
vum in sabulo invenit sacculum. 
Quo tentato, 

—Deus adest! inquit, sine du¬ 
bio, dactyli sunt aut nuces... 

Spei plenus aperire sacculum 
properavit et dolore affectus ex¬ 
clamavit: 

—“Gemmae sunt et margari¬ 
tae; si saltem nuces essent...” 


Noli fidem somnis adjungere 

Rege quodam cum doctissimis regiae do¬ 
minis sermonem conferente, deque somnis 
cum eis agente, servus: 

—Nocte superiore, inquit, domine, me a 
te equitem factum esse somniavi; meque a 
te rege equo instructum esse. 

Quibus verbis hoc rex dedit responsum: 

—Si ita res accidit, aequum est sommum 
tuum ad effectum perduci. 

Itaque eum rex equitem creavit, epulis¬ 
que lautissimis donavit. 

Quae cum alius servus regiae cupidus 
audiret, regemque cum iisdem principibus 
doctissimis de somnis colloquentem vidis¬ 
set, ad eum accedens: 

—Nocte superiore, inquit, domine, te mihi 
amoenissima villa munerari somniavi... 

Aviditatem tamen rex atque servi falla¬ 
ciam cognoscens respondit: 

—Abi, serve, noli fidem somnis adjunge¬ 
re... 

Quo servus est delusus. 

Servator Acuirre 

Oraculi responsum 

Miles oraculum sciscitatus est num in 
praelio moreretur. Qui hoc responsum ac¬ 
cepit: 

—Ibis redibis non morieris in praelio. 

Miles hac notavit orthographia quod ab 
oraculo acceptus est: 

“Ibis, redibis; non morieris in praelio” 

In praelio ivit et in praelio miles est mor¬ 
tuus. Cumque uxor de re oraculum quaere¬ 
retur, hoc responsum accepit: 

—Oraculi verba non recte conjux tuus in¬ 
terpretatus est. 

En responsi sensus: 

“Ibis; redibis non: morieris in praelio” 

Jesus Ai.onso 


SABINUS DELGADO 

dianthus CAMPANULA 


Formosum in viridario dian- 
thum topiarius colebat, cujus 
vividi colores et suavis odor 
spectatores omnes oblectabant. 

Dominus quondam et femina 
in viridarium ingredientes, ad 
florem admiratione affecti cons¬ 
titerunt. 

Tum dominus: 

—Nihil, inquit, novi in dianthi 
coloribus; odor tamen eximius 
est et suavissimus. 

—Stulta dicis, respondit femi¬ 
na: lepidissimi quidem sunt co¬ 
lores, odor tamen, pro dolor! nec 
minimus quidem percipitur. 

Topiarius illos aliter sentire 
non intellegebat; dominum ta¬ 
men animadvertit myopem esse, 
feminam udo laborare naso. 

—Me miserum! topiarius ex¬ 
clamavit. Quod meo diantho tam 
formoso et fragranti, formosissi¬ 
mis saepe et perfectis rebus ac¬ 
cidit. 

THEOPHILUS JOVEN 


AD SALTUM EQUI 



Adulescens quidam rusticus, cui nomen 
Paschalis, vaccas suas in nemore custodie¬ 
bat. E collo singularum animantium cam- 
panula pendebat. Vacca pinguis erat quae 
pulchellam campanulam gestabat atque 
sonoram. Quo vacca loco esset quoque erra¬ 
ret, campanula adulescens cognoscebat. 

Accidit tamen ut quodam die advena illuc 
transiret et Paschalem petens, 

—Quam pulchella, inquit, vaccae est 
campanula! Quanti est, amabo? 

Tunc Paschalis: 

—Tribus pesetis campanula stat. 

—Tribus tantum pesetis? Minimo habetur 
pretio. 

Sex ego tibi pesetas solvam si campanula 
mihi donaberis... 

Paschalis nec opinato campanulam adve¬ 
nae dedit, laetusque in crumenam pecunias 
recondidit. Sed cum vacca campanula care¬ 
ret, adulescens scire nequibat ubinam vacca 
esset. Itaque advena in dumeto abscondi¬ 
tus eam ex armento discedentem facile sur- 
ripuit... 

Unde efficitur ut parvula maximi saepe 
sint momenti. 

Carolus Lopez 


TYRTAEUS POETA 

Lacedaemonii, cum clades nonullas ab 
hostibus accepissent, Delphicum Apollinem 
quondam consuluerunt; qui ab Atheniensi¬ 
bus ducem petere monuit. 

Illi irridentes in Spartam magistrum 
quendam ludi, Tyrtaeum nomine —altero 
pede claudum, in re militari imperitum— 
miserunt. 

Sed Tyrtaeus poeta erat et vir sapientissi- 
mus. Qui Lacedaemoniorum animos bellicis 
carminibus recreavit, ut spes vincendi Lace¬ 
daemoniis redintegraretur. Ex quo effectum 
est ut hostes vincerent. 

Tum civitatem ei tribuerunt atque jusse- 
runt pueros ejus carmina ediscere atque 
feriis solemnibus canere. 

Ferdinandus Zabaleta 


JOSEPHUS M. MARTINEZ 

SIDERUM CANTILENA 

Musice aptavit C. AramendIa Verba M. Molina 



1. Armenti somniis incumbunt tenebrae. 
Fit quies angelique radios 
contexunt aureos. 

2. Armenti somniis incumbunt tenebrae. 
Luna teterrimi per nubila 

caeli progreditur. 


3. Ecce in culminibus aurora exoritur. 
Lenta / assurgente sole, sidera 

in caelis abeunt. 

4. Ecce in culminibus aurora exoritur 
totaque lumine nunc aureo 
vallis perfunditur 

Battista Pighi, Giovanni. — Catullo 
Veronese, 3 vol. Edizione promossa 
e patrocinata dalla cassa di Rispar- 
mio di Verona Vicenza e Belluino; 

I vol. pag. 142, II vol. pag. 106, III 
vol. pag. 103. 

Ex permultis operibus eisque nobilis¬ 
simis quae de Catullo Veronensi poeta 
palam edita sunt, pauca inveniuntur, 
ut mea fert opinio, quae arte, labore, 
pondere, perfectione huic operi quod 
Palaestrae Latinae lectoribus offeri¬ 
mus praestiterint. Et quia “Verona era 
in debito con suo poeta”, cimus, vir 
Joannes Baptista Pighi luculentissimus 
Veronae scriptor Catullique quaes¬ 
tiones peritissimus existimator, opus 
hoc magnum agressus est: colli¬ 
gere omnia quae de Veronensi poeta 
proximis his saeculis sint evulgata, 
iisque summa cura exquisitis, recog¬ 
nitis, optima haec tria volumina stu¬ 
diosis praebere. His praemissis, ad 
opus ipsum Joannis Baptista Pighi ve¬ 
niamus. 

Tribus constat libris —nitida char¬ 
ta, eleganti tegumento, typis pulcher¬ 
rimis ornatis, rerumque dispositione 
miro ingenio conscriptis—. Volumen 
primum prolegomenis, secundum Ca¬ 
tulli carminibus, tertium conversioni 
in Italicam linguam dicatur eorum 
carminum quae superiore volumine 
afferuntur. Primum volumen prooemio 
constat, quo de occasione operis dis¬ 
putatur. Quinque sequuntur capita, ab 
auctore “libri” appellata, quibus variae 
a cimo, viro Jeanne moventur quaes¬ 
tiones; in primo capite (pag. 3-21) 


cujus “Cronologia e prosopografia” est 
titulus, de Catulli annalibus, de indice 
chronologico carminum, deque nomi¬ 
num serie quae Catullus poematis suis 
commemorat auctor agit; in secundo 
capite (pag. 21-35), “Tradizione dei 
texto” quaestiones magni momenti 
proponuntur de scribendi ratione (Ca¬ 
tulli fama et nomine editiones multi¬ 
plicatae sunt, quae emendationi non 
faverunt), de codicibus primigeniis, de 
textus fragminibus; in capite tertio 
< pag. 35-50) de his tractatur quae Ca¬ 
tulli linguae sunt propria, deque usu 
numerorum quos a Graecis poeta Ve¬ 
ronensis accepit; sequitur caput quar¬ 
tum (pag. 51-90) cui' et nomen “Note 
esegetiche e critiche” quo sollerter ab 
auctore adnotationes ad geographiam, 
exegesim et textus criticam relata pro¬ 
ponuntur, quibus textum Catulli pri¬ 
migenium auctor constituit; quintum 
caput “L’eta di Catullo” (pag. 93-130) 
non a Joanne Battista sed a cimo, vi¬ 
ro Guido Achille Mansuelli indefesso 
auctoris socio et in re Catulliana doc¬ 
tissimo, compositum est. Quo magni 
ponderis evolvuntur questiones de Ca¬ 
tulli mundo seu de historicis conditio¬ 
nibus quibus vitam degit, de urbe Ro¬ 
ma et Imperii provinciis medio saecu¬ 
lo primo a Ch. n„ de Transpado, de 
artibus et vita politica, de Verona 
(“Venetorum angulus”), Catulli pa¬ 
tria, de villa cujus nomen “Sirmio” 
quae chronologia aliisque rationibus 
eadem videtur esse atque Catulli Va¬ 
lerii villa. Tandem aliqua adduntur 
de poetae in Asiam Minorem itinere. 
Primum hoc volumen absolvitur nota 



bibliographica et indice ubi quadra¬ 
ginta imagines pictae ab auctore alla¬ 
tae describuntur. 

Volumen secundum quo carmina 
Catulli praebentur, in duas partes dis¬ 
pertitur quarum prima 116 poematis 
latinis, altera 7 poematis graecis in 
sermonem latinum conversis consti¬ 
tuitur. In postremo libro index addi¬ 
tur viginti imaginum versicolorum 
quibus explicatio apponitur. 

Volumen tertium quo opus Joannis 
Baptista Pighi perficitur conversio in 
linguam italicam lectoribus offertur. 
De ea haec auctor plane asserit: “e 
soltanto un’ onesta e, spero, corretta 
interpretazione dei texto latino, con- 
dotta in modo che, chi voglia, possa 
leggerla quasi come un’ interlineare, 
e, chi voglia, se ia legga senza rico- 
rrere al latino” (vol. I, pag. 51). 

Conversio quae fluida, pressa, ele¬ 
gans nobis videtur, non soluta prosa, 
sed carmine soluto —ita hodierni di¬ 
cunt— ut forma exprimendi aptiore, 
qua in linguam vernaculam Catullus 
convertatur. Tantaque vero fuit auc¬ 
toris cura in Catullo vertendo ut tot, 
lector, versuum numerum a cl. v. 
Joanne Baptista italice redditorum in¬ 
venias,, quot sint a Catuio Veronensi 
poeta versus conditi. Quae magna est 
auctoris laus. 

Volumen clauditur indice viginti 
imaginum variis depictarum coloribus 
quibus, ut superioribus libris, brevis 
notitia additur. 

Ex his quae praemisimus assevera¬ 
re possumus opus cimi. Joannis Battis- 
ta Pighi optimum esse, summoque in¬ 
genio et studio elaboratum, cum a 
viro sit compositum qui, Catulli in pa¬ 


tria natus, quaestionumque Catulli 
peritissimus, primus fuit scriptor Ve¬ 
ronensis a quo parata est “in sette 
quaderni di bella scriptura la prima 
edizione integra di Catullo .., la prima 
da quando fu inventata la stampa...” 
(Prologo, pag. VII) 

Laudibus ergo doctissimum v. Joa- 
nem Baptista Pighi et socios cumule¬ 
mus maximis qui tantum evulgarunt 
opus. 

Jesus Aramendia, C.M.F. 

Dell a Casa, Adriana. — Lc concor - 
dnnze dei “Corpus Tibttllianum”; 
ist i tuto di filologia classica e medie- 
vale, 1964, universita di Genova. 
Pag. 234. 

Summo gaudio hunc accepimus li¬ 
brum a clara femina Adriana della 
Casa conscriptum, cum opus esset 
quod a studiosis latinarum littera¬ 
rum jam diu desideraretur. Certum 
est enim —in lucem editis concordan- 
tiis operum Vergilii, Horatii et Ovidii 
— neminem Corpus integrum Tibul- 
lianum hactenus collegisse, eo prae¬ 
sertim quod tertius hujus Corporis li¬ 
ber aliis poetis sit tributum. Integrum 
merito dixi Corpus, nam alii scripto¬ 
res indices verborum ex parte para¬ 
runt seu non integros, vel mendis mul¬ 
tis typographicis maculatos, qui pa¬ 
rum utiles sunt ut adhibeantur. 

Verborum repertorium in commodis¬ 
simum est ordinem dispositum ita ut 
sine mora facillimoque modo vocabu¬ 
lum quodcumque invenire possis. La¬ 
bor ergo auctoris ex omni parte per¬ 
fectus laudandus est. 

Indicem speramus futurum esse 
magno adjumento poetae Tibulli stu¬ 
diosis, non tantum ad verba invenien¬ 
da, sed etiam ad usum Tibulli pro¬ 
prium scribendi et ad verborum struc¬ 
turam seu conformationem conferen¬ 
da atque perpendenda. 

Servator Agujrre, C.M.F. 

